O putu Dečani-Plav razgovarano je više puta na sednicama Komisije za zaštićene zone koju čine najviši predstavnici EU kancelarije na Kosovu, Misije OEBS, kosovski ministri prostornog planiranja i kulture, kao i episkop raško-prizrenski”, podsećaju iz Eparhije.\nKomisija za specijalne zone je već održala dva sastanka na kojima su prezentovane pravne analize timova EU kancelarije i misije OEBS koje stoje, kao uostalom i predstavnici zemalja Kvinte u Prištini, na čvrstom stavu da je gradnja ovog magistralnog puta protivzakonita i da nanosi štetu Kosovu. Ovaj stav je više puta ponovljen kosovskom premijeru od najviših međunarodnih predstavnika na Kosovu i Metohiji”, piše u saopštenju.\nTreba pomenuti da Evropska unija finansira novi magistralni put između Peći i Crne Gore u višim deonicama Rugovske klisure (dovoljno udaljeno od Pećke Patrijaršije). Ovaj skupi projekat je u sklopu evropskog programa povezivanja prostora Zapadnog Balkana pa je neshvatljivo zašto vlada Kosova insistira na izgradnji drugog magistralnog puta samo 17 kilometara južnije i to neposredno pored manastira Visoki Dečani u direktnoj suprotnosti sa zakonom o specijalnim zaštićenim zonama oko najznačajnijih kulturno-istorijskih spomenika”, stoji u saopštenju.\nUkoliko se što pre ne prekine gradnja ove sporne saobraćajnice i ne popravi načinjena šteta načinjena uništavanjem vegetacije i terena, Eparhija Raško-prizrenska će morati da konstatuje da kosovski zakoni koji se tiču zaštite kulturne baštine više ne vrede jer ih ruši sama Vlada Kosova koja je izabrana da bi ih čuvala i primenjivala”, konstatuju iz Eparhije raško-prizrenske SPC.\nZahtevamo da se trenutno prekinu svi radovi koji narušavaju zaštićenu zonu, a od Uneska i od međunarodnih činilaca očekujemo da energično spreče slične akte na ovom i drugim mestima gde se javljaju nasilni gestovi”, istaknuto je u saopštenju ministarstva.\nMeđunarodne konvencije treba da važe za sve pođednako, pa i za tzv. kosovske vlasti, a međunarodni činioci su u obavezi da ih primoraju na njihovo poštovanje”, poručuje se u saopštenju.


Drama u finišu trke u Valensiji - Mark Markez novi/stari šampion - Auto Republika\nDrama u finišu trke u Valensiji – Mark Markez novi/stari šampion\nMark Markez je osvojio MotoGP šampionat 2017. po četvrti put, nakon osvojenog trećeg mesta u Valensiji.\nVozač Repsol Honde je postao najmlađi vozač u istoriji sa četiri titule u „kraljevskoj“ klasi (ukupno ih ima šest računajući sve tri kategorije), tokom perioda od samo deset godina.\nPobednik trke je bio Dani Pedroza, Markezov timski kolega, koji je u završnoj fazi uspeo da pretekne sjajnog novajliju iz Monster Tech 3 Yamahe, Žoana Zarka. Jedini koji je mogao da ugrozi Markeza, Andrea Doviciozo, nije uspeo da završi trku, nakon što se zaglavio u šljunku u krivini osam, šest krugova do kraja. Njegov kolega iz Ducatija, Horhe Lorenco, takođe je izleteo u istom krugu, ali u krivini pet, u momentima dok je držao treću poziciju ispred Italijana.\nLorenco je bio četvrti veći deo trke, upravo ispred Dovicioza, ignorišući poruke iz boksa da prepusti poziciju timskom kolegi.\nNovi/stari šampion, Markez, imao je neverovatan momenat u krivini jedan nakon kasnog kočenja i prebrz ulazak neposredno posle preticanja Zarka, ali je neverovatnim refleksom i atletskim sposobnostima uspeo da se spasi pada i zaglavljivanja u šljunku, koji mu je doduše oduzeo nešto vremena, jer je morao oprezno da se vrati na stazu. Ipak, Španac se našao na solidnom petom mestu.\nDva kruga kasnije, sve se završilo za Ducati, Lorenca i Dovicioza, jer je tandem italijanskog tima u odvojenim incidentima završio trku van staze.\nMarkez je u tim trenucima imao osiguranu titulu, bez obzira na ishod trke, tako da se bezbedno dovezao do trećeg mesta.\nBitku dostojnu finiša sezone su imali Zarko i Pedroza. Španac, koji je u većini trke odigrao perfektnu ulogu tampon zone između „dukatijevaca“ i svog timskog kolege, upustio se u lov na Francuza na satelitskoj Yamahi. S druge strane, Zarko je bio odlučan da ostvari svoju prvu pobedu u „kraljevskoj“ klasi, u prvoj sezoni karijere. Međutim, Pedroza je imao drugačije namere. Trideset dvogodišnji bivši šampion je pet krugova pre kraja napao Zarka u finalnoj krivini, ali je otišao preširoko, tako da je Francuz povratio vođstvo.\nIpak, na početku finalnog kruga se poravnao sa vozačem Yamahe i uspeo na kočenju u krivini jedan da ga pretekne i odbrani putanju na ulasku u krivinu dva. Pedroza je zatim ostvario taman toliku prednost koja mu je osigurala pobedu sa tri deseta dela sekunde prednosti.\nMarkez je liniju cilja prošao deset sekundi kasnije i proslavivši četvrtu MotoGP titulu. Odlični Aleks Rins iz Suzukija je bio četvrti, „za dlaku“ nadmašivši legendu, Valentina Rosija iz Movistar Yamahe.\nAndrea Janone iz Ecstar Suzukija, koji je startovao iz prvog reda, kompletirao je prvih šest, ispred Džeka Milera (EG 0,0 Marc VDS Honda) i Kala Kračloua (LCR Honda). Ducatijev test vozač, Mikele Piro i Tito Rabat (EG 0,0 Marc VDS Honda) kompletirali su prvu desetoricu. Maverik Vinjales je na jedvite jade došao do dvanaestog mesta, iza Bredlija Smita iz Red Bull KTM-a.\n– Pol Espargaro KTM 25 Odustao\n– Andrea Dovizioso Ducati 25 Odustao\n– Jorge Lorenzo Ducati 24 Odustao\n– Sam Lowes Aprilia 22 Odustao\n– Alvaro Bautista Aspar Ducati 14 Odustao\n– Scott Redding Pramac Ducati 4 Odustao\n– Aleix Espargaro Aprilia 3 Odustao\n– Mika Kallio KTM 2 Odustao\nKonačan poredak u konkurenciji timova\nKonačan plasman u konkurenciji konstruktora\ntagovi: Dani Pedrosa Dovizioso izdvojeno Johann Zarco Marc Marquez Valensija\nprethodni Formula 1 - aktuelne kontroverze i šta možemo da očekujemo 2021.?\nsledeći Kako se regrutuje osoblje za Formulu 1?


Slavni glumac je novi momak Irine Shayk Prolog\nLepa Ruskinja Irina Shayk, bivša devojka Cristiana Ronalda, pronašla je novog momka nekoliko meseci nakon raskida sa zvezdom Real Madrida.\nMagazin Hola je u svom poslednjem izdanju objavio fotografije Irine i Bradleyja Coopera u veoma intimnim trenucima. Paparazzi navedenog magazina pronašli su Irinu i Bradleyja u zagrljaju na Broadwayju.\nTako su se potvrdile spekulacije o mogućoj novog vezi ruskog modela nakon što je prekinula petogodišnju vezu za Cristianom Ronaldom.\nS druge strane, glumac Bradley Cooper nedavno se razišao sa modelom Suki Waterhouse.\nKatherine Heigl: „Moj život je komplikovan“\nPogledajte drugi trailer za animirani film 'Mali Princ'\nPrvi pozorišni festival za osnovce i srednjoškolce 'Šta dramiš'\nOperisan Alen Delon


Spahić: Broj novozaraženih raste u Novom Pazaru, situacija zabrinjavajuća – Sandzaklive.rs\n0 871 1 minuta čitanja\nDirektor Zavoda za javno zdravlje u Novom Pazaru Šefadil Spahić ocenio je da je epidemiološka situacija u ovom gradu poslednjih dana zabrinjavajuća.\nOn je posle sednice Stručno-operativnog tima Štaba za vanredne situacije novinarima rekao da su rezultati juče poslatih 135 uzoraka za PCR test pokazali 43 pozitivna slučaja.\nOn je dodao da je relativno zadovoljan brojem od 4.000 vakcinisanih građana, od kojih je 1.800 revakcinisanih, kao i da bi procenat vaksinisanih zdravstvenih radnika trebalo da bude veći.\nČlan Gradskog veća Fevzija Murić smatra da je povećan broj zaraženih koronavirusom posledica zimskog raspusta i zimovanja.\nOd posledica izazvanih koronavirusom u Opštoj bolnici u Novom Pazaru trenutno je hospitalizovano 97 pacijenata, od kojih je pet na respiratorima, a od 55 brzih antigenskih testova iz brisa nosa, 24 su bila pozitivna. (Beta)\nPešter - Jedinstveni restoran na vrh Krnje Jele u kome uživaju grabljivice, lešinari i krupnija divljač (Video)


Neos Marmaras – vila Nefeli – TransJugTravel\nNeos Marmaras – vila Nefeli\nNeos Marmaras je ribarski i turistički gradić na zapadnoj obali Sitonije, drugog „prsta“ Halkidikija, 135 km jugoistočno od Soluna u zalivu Toroneo. Neos Marmaras nikoga ne ostavlja ravnodušnim, njegova obala Vam uvek iznova otkriva neki drugi ugao poznate uvale, pružajući Vam mogućnost da lagano prošetate rivom pored mora ili da skratite put izabravši stazu preko brežuljka. Neos Marmaras je počeo intenzivnije da se razvija u drugoj polovini prošlog veka a kao atrakcija mesta u centru je i maketa broda kojim su Grci stigli u ove predele nakon proterivanja iz Male Azije početkom prošlog veka. U Neos Marmarasu možete pronaći sve što Vam je potrebno za prijatan i ispunjen odmor jer mesto nije samo turističko mesto već stalno stanovništvo u njemu boravi tokom cele godine. Veliki broj prodavnica, mesara, pekara, dva trgovinska lanca sa svojim marketima, brojne taverne, interesantni kafići, plažni barovi na širokoj peščanoj gradskoj plaži, manje uvale dužinom obale, Paradiso plaža pre samog ulaska u mesto kao i veliki broj čuvenih plaža u relatvnoj blizini mesta, čine Neos Marmaras mestom u kojem ćete uživati. Samo mesto ima tri centra, prvi u luci gde se održavaju folklorne priredbe i odakle kreću brodovi na krstarenja po okolnim uvalama, drugi centar između crkve i škole gde su brojni restorani i odakle kreće brodić koji vozi do Porto Carrasa i, kao treći centar, gradska peščana plaža sa svojim restoranima, barovima sa uređenim delovima plaže na kojoj pored suncobrana možete izabrati i prirodnu hladovinu tamarisa. Ono što definitivno svi ističu kao neverovatna uspomena koju nose iz Marmarasa je zalazak sunca u more koji pored fenomenalnog pogleda govori i o tome da na plaži možete ostati do kasno. U neposrednoj blizini je i Porto Carras sa svoja dva luksuzna hotela, vinarijom i ekskluzivnim buticima a možete do njega doći brodićem iz centra mesta. Neos Marmaras ima za svakog ponešto, tu je pijačni dan četvrtkom sa bogatom ponudom roba, luna park za mladje, kafići, restorani i vinarije za nešto starije.


Vulin: Treba li nam ovakva EU? | vijesti.in.rs\nMinistar odbrane Aleksandar Vulin izjavio je da je više puta predlagao predjsedniku Srbije Aleksandru Vučiću da Srbija "redefiniše" svoju politiku prema EU.\nOn je naveo da bi Srbija to trebalo da uradi zbog "duplih aršina" koje EU primjenjuje prema Srbiji, i zato što ne reaguje na "stvaranje velike Albanije", ali da za to nije dobio njegovu podršku.\n"Ponovo tražim da razmislimo da li nam treba takva EU, da li nam treba ovakva politika, ili da promenimo svoju političku poziciju prema EU", rekao je Vulin, nakon otvaranja renoviranog heliodroma Vojnom medicinske akademije, navodeći da to zavisi od Vučića.\nAko, rekao je Vulin, EU neće da "zaustavi stvaranje velike Albanije, treba da promenimo svoju poziciju prema njoj". Kada se, kaže Vulin, uvedu takse od sto odsto EU kaže da ih Albanci malo smanje da će se nastaviti dijalog Beogradi Prištine i "stavljaju nas u isti koš".\nVulin je rekao da je zbog takvog odnosa više puta predlagao Vučiću da Srbija promijeni svoju politiku prema EU i da do sad nije imao njegovu podršku ali da je na njemu da pita. Vulin je reko da je stvaranje velike Albanije "zlo" koje vodi u sukob ne samo sa Srbima već i drugima na Balkanu.


pink.rs | Er Srbija ostvarila neto profit od 0,9 miliona evra u 2016!\nSrpska nacionalna avio-kompanija Er Srbija zabeležila je neto profit od 0,9 miliona evra u 2016. godini, što je treća godina zaredom da domaća vazduholovna kompanija beleži pozitivan finansijski rezultat.\nUkupni operativni prihodi porasli su za pet odsto na 320 miliona evra, a prihodi od kod-šer sporazuma su povećani za 24 odsto na 26,7 miliona evra, saopšteno je danas iz Er Srbije.\nGodinu je obeležilo uvođenje direktnih letova Er Srbije između Beograda i Njujorka 23. juna, koji su ponovo povezali Srbiju i SAD nakon pauze duže od dve decenije. Pre tog datuma, poslednji let srpske avio-kompanije ka Severnoj Americi obavljen je 1992. godine.\n"Ove godine usmereni smo na jačanje naših komercijalnih rezultata, unapređenje efikasnosti poslovanja, kao i na kontrolu troškova i stabilnost bilansa stanja", rekao je on.


Tršćanski preokret ili zaokret - Lični stav – Balkan i EU - Nedeljnik Vreme\nLični stav – Balkan i EU\n12. 7. 2017. / 18.34\nIstorijski, Trst je savršena metafora za odnos Zapadnog Balkana prema Evropi jer je od sredine 18. veka do pada Berlinskog zida, zavisno od položaja posmatrača, Evropa počinjala ili završavala u Trstu. Virtualni mitološki srpski leksikon od 18. do 20. veka pod odrednicom "Trst" objedinjuje sve što aktuelni politički trenutak nosi u odrednicama "Brisel", "Unija", "Evropa"…\nU 18. veku u Trst se odlazilo na školovanje i učenje jezika (Dositej Obradović, Joakim Vujić, Vuk Karadžić…). U drugoj polovini 20. veka, po najpotrošniji oblik simulacije evropeizacije (farmerke, najlon košulje, žvakaće gume). Kada se 1806. vratio u Srbiju i postao prvi ministar prosvete, Dositej je imao samo dva cilja: školstvo i pismenost. Brzo će biti vidljivo da li se lideri Zapadnog Balkana iz Trsta vraćaju sa novim političko-kozmetičkim autfitom ili sa EU imperativom i dominirajućim akcentom iz inauguracionog obraćanja srpske premijerke: evropsko obrazovanje i digitalna pismenost.\nKultura sećanja – Sto godina od smrti Dragutina Dimitrijevića Apisa\nIntervju – Nedim Sejdinović\nSukobi na desnici u »najjačem demokratskom centru«\nPrivreda – Odlazi li Fijat\nIn memoriam – Tatjana Tagirov (1961–2017)\nPolitika vlade – Srbija između EU i Rusije


► U Parizu požar kod železničke stanice posle zabranjenog protesta\nU Parizu je večeras u blizini železničke stanice izbio požar na kraju zabranjenog protesta protivnika održavanja koncerta zvezde Konga, pevača Falija Ipupe, saopštili su vatrogasci i dodali da je deo stanice morao da bude evakuisan.\nNa društvenim mrežama su se pojavile fotografije sa gustim dimom iznad železničke stanice Gar de Lion (Gare de Lyon).\nVatrogasci su lokalizovali vatru, dok su pariske vlasti osudile "skandalozno ponašanje" demonstranata koji su palili kante za smeće.\nNapetost je pre požara bila velika između dve grupe demonstranata koji su za i protiv pevača. Protivnici smatraju da je Ipupa blizak bivšem predsedniku Žozefu Kabili i njegovom nasledniku Feliksu Čisekediju.\nPolicija je prethodno zabranila okupljanja i privela je desetak demonstranata.


25.08.2021 u 09:38\nŠkolujemo inženjere koji pomeraju naučne granice\nMilica Petrović, Nikola Jovanović i Novak Joksimović čine tim studenata četvrte godine Građevinskog fakulteta Univerziteta u Beogradu koji je nedavno osvojio drugo mesto u finalu međunarodnog takmičenja akademaca ICEC (International Civil Engineering Competition) u Ankari. U pitanju je nadmetanje akademaca građevinskih fakulteta, pod okriljem Međunarodnog udruženja studenata građevinarstva (IACES), na kom je učestvovalo 18 takmičara iz šest zemalja. Kako objašnjava Milica Petrović, koja je na produženoj četvrtoj godini smera Konstrukcije, ekipa Građevinskog fakulteta osvojila je 27 od mogućih 30 poena, a nadmetali su se u tri oblasti – u rešavanju izazova iz konstrukcija, hidrotehnike i geotehnike. Petrovićeva kaže da su prvog dana pravili laki beton sa primesama, a cilj je bio da je\n16.01.2020 u 16:14\nNa čelo Inženjerske komore Srbije prvi put je izabrana žena, Marica Miajlović koja kaže da će joj kao predsednici ovog udruženja jedan od prvih prioriteta biti da ovu stukovnu organizaciju depolitizuje, vrati ugled struci ali i da se izdavanje licenci budućim inženjerima ponovo vrati u nadležnost Komore. Miajlovićeva je izabrana na Skupštini Komore u ponedeljak 13. januara, a pred njom je, kako je rekla za Tanjug, nekoliko osnovnih prioriteta. Vraćanje ugleda i statusa profesije inženjera u zemlji, saradnja na izradi zakona koji prate inženjersku profesiju ali i uključivanje svih sekcija Inženjerske komore u infrastrukturne projekte u sklopu realizacije Investicionog plana do 2025. godine, posebno na Moravskom koridoru. „Moravski koridor će uneti novi duh razvoja kompletnog


Impresivna otkrića arheologa u Sićevačkoj pećini :: Sveze zanimljivosti iz zemlje i sveta\nTema: Impresivna otkrića arheologa u Sićevačkoj pećini (Moderator: Anea)\nTrenutno vreme je: 23. Nov 2020, 17:55:53\nTema: Impresivna otkrića arheologa u Sićevačkoj pećini (Pročitano 576 puta)\n13. Jul 2006, 23:07:11\nNIŠ – Ekipa Odeljenja za arheologiju Filozofskog fakulteta u Beogradu, koju je predvodio docent dr Dušan Mihailović, ovih dana je u pećini Velika Balanica u Sićevačkoj klisuri došla do veoma značajnih otkrića koja bi mogla da promene dosadašnja saznanja o životu naših predaka iz ledenog doba. Pronađeno je skoro sedam hiljada ostataka materijalnog života, alatke od klesanog kamena za obradu drveta i kože, ostaci ognjišta. Sve to ukazuje na intenzivno naseljavanje civilizacije neandertalca u srednjem paleolitu čija se starost procenjuje na oko 80.000 godina.\n– Ova naseobina je od izuzetnog značaja, jer pruža mogućnost da pratimo život ljudskih predaka iz doba srednjeg paleolita u jednom dužem periodu. Niška kotlina je veoma zanimljiva, jer nam omogućava da sagledamo faktore izumiranja neandertalaca i pojavu savremenog čoveka u jugoistočnoj Evropi, kaže dr Mihailović.\nArheolozi su istražili samo ulaz u pećinu, tačnije njenih dvadeset kvadratnih metara ove špilje duge oko četrdeset, a široke dvadeset metara. Na osnovu ovoga, u unutrašnjosti pećine naslućuju se zaista velika otkrića, a prema verovanju dr Mihailovića, postoji velika mogućnost da istraživači naiđu i na skelete neandertalca.\nVeć na osnovu sadašnjeg fonda nalaza iz perioda srednjeg paleolita može da se prati razvoj kulture neandertalca u jednom dužem vremenskom periodu. To pruža uvid u same početke kulturne istorije na tlu Srbije od pre sto hiljada do pre četrdeset hiljada godina. Otkrića daju osnovu za odgovore na pitanja šta su radili, kako su se kretali, čak i o njihovom društvenom životu.\nOvo je jedno od najbogatijih i najznačajnijih nalazišta čije istraživanje tek predstoji. Utoliko pre što su nalazi iz istog perioda otkriveni i u pećini Mala Balanica, (duga dvadeset, široka sedam metara), što pruža priliku za poređenje ova dva staništa neandertalaca u poslednjem periodu ledenog doba kada su naši preci živeli uglavnom u pećinama.\nPotpuniji odgovor na pitanje kako je izgledao život neandertalca na području jugoistočne Evrope u vreme najhladnije klime koja je zabeležena u ljudskoj istoriji, biće poznat nakon fizičko-hemijskih analiza, tačnog datovanja, arheo-botaničkih i arheo-zooloških ispitivanja.\n– Dosadašnji nalazi upućuju na to da će na ovom području biti posla za arheologe decenijama. Radi se o otkriću prvog ranga koje je zbog sadržaja i očuvane celovitosti slojeva od izuzetnog značaja. U Srbiji slična nalazišta postoje u Petrovaradinu i Hadži-Prodanovoj pećini, ističe dr Mihailović.\nIstraživanja finansira Ministarstvo za kulturu, a zbog značaja dosadašnjih otkrića, ona će biti proširena i na celu Sićevačku i Jelašničku klisuru. Očekuje se da se uključe i inostrani arheolozi koji su već pokazali interesovanje za ovaj lokalitet. Istraživanja će biti nastavljena već u toku ove godine.\nOznake: otkri ini otkrica arheologa pecinama dusan mihailovic sicevackoj arheolog paleolit\nmala velika Impresivna srbije pecini arheolozi eva koj zanimljivosti


Performans su snimili i snimak, uz tekstualno objašnjenje, objavili na Fejsbuku.\nCimerman je prijavu policije u izjavi za portal Index ocenio da, "ako je zakon prekršen, svaki građanin treba da odgovara, a posebno oni koji nemaju pasoš BiH, jer su ti najopasniji".\nUhapšeni zbog vežbanja u crkvi\nInače, u opisu objavljenog videa na Fejsbuku stoji da "bez zdravog tela nema ni zdravog duha", te da od Štaba zahtevaju da promeni svoju, kako su naveli, diskriminatorsku odluku o zatvaranju hramova sporta, zdravlja i tela.\n- U demokratskom, slobodnom i sekularnom društvu, najpre pred Zakonima, a tek onda i pred bogovima, svi građani moraju biti jednaki - stajalo je u opisu video akcije.\nVideo se proširio društvenim mrežama i objavljen je na portalima, nakon čega je krenula orkestrirana hajka klerikalne desnice na Valentića i Cimermana.\nUsledili su i brojni članci o Cimermanovoj i Valentićevoj akciji na desničarskim portalima, na kojima su optuženi da su "oskvrnavili crkvu" i slično. Pod udarom hajke, Valentić je uklonio video i javno se izvinio svima koje je uvredio.\nTo, međutim, nije bilo dovoljno, pretnje onih koji se deklarišu kao Hrvati katolici nastavili su na društvenim mrežama i u komentarima članaka da prete Valentiću i Cimermanu, što pothranjuju i desničarski portali, piše Index.


Predstavljene aktivnosti „Slavimo raznolikost” koje spajaju lokalno stanovništvo, izbeglice i migrante/kinje : Inkluzija\nPredstavljene aktivnosti „Slavimo raznolikost” koje spajaju lokalno stanovništvo, izbeglice i migrante/kinje\nLokalne zajednice u kojima se nalaze prihvatni centri za migrante/kinje, kao i sami korisnici/e prihvatnih centara, suočavaju se često sa mnogim izazovima. Zato Fondacija „Ana i Vlade Divac” u saradnji sa Oxfam-om realizuje aktivnosti pod sloganom „Slavimo raznolikost” u Obrenovcu i Šidu.\nU prihvatnom centru Obrenovac trenutno boravi oko 640 migranata/kinja, dok u Šidu boravi 115 migranata/kinja – uglavnom porodica i maloletne dece, od kojih 25 dece školskog uzrasta uspešno pohađa škole u Šidu zajedno sa lokalnom decom. U prihvatnim centrima kod Šida, Principovac i Adaševci, boravi još 639 migranata/kinja. U Srbiji je trenutno u svim prihvatnim i centrima za azil smešteno oko 3.100 migranata i migrantkinja od kojih većina čeka da ode dalje, uglavnom u zemlje Zapadne Evrope.\nUz druženje i razgovor sa migrantima/kinjama i izbeglicama, stanovnicima/ama Obrenovca, predstavnicima/ama nadležnih institucija i organizacija u Obrenovcu su predstavljene ove aktivnosti koje se realizuju u obliku sportskih događaja, eko akcija i medijskih događaja, pre svega – živih knjiga.\nPredstavnici/e medija i građani/ke Obrenovca i okoline imali su priliku da prvi put prisustvuju i događaju pod nazivom „Žive knjige” – konceptu koji podrazumeva ljude kao knjige koje imaju svoje naslove. U ovom, prvom u nizu događaja „Žive knjige”, korisnici/e Prihvatnog centra u Obrenovcu činili su svojevrsnu živu biblioteku, a posetioci/teljke i novinari/ke su ih „čitali” kroz formalan/neformalan razgovor i diskusiju uz asistenciju prevodioca.\n„Verujem da svaka ljudska priča zaslužuje da se čuje i razume i to sa svim kompleksnostima i raznolikostima koje nosi. Izabrali smo interesantan pristup – žive knjige, koji će nas uvući u svet priča i razgovora. Okupili smo se danas ovde da pomognemo da se čuje glas onih koje često niko ne čuje i da njihove priče podelimo i sa predstavnicima medija“, izjavila je Brigite Kuhar, predstavnica Delegacije Evropske unije u Republici Srbiji.\nCilj „Živih knjiga” je da umanji izazove sa kojima se suočavaju migrantska i lokalna populacija, kao i da se stvori zajednički prostor za komunikaciju i razmenu iskustava. Uz migrante/kinje kao knjige, podiže se svest lokalnog stanovništva o iskustvima migranata i migrantkinja, njihovim potrebama i željama.\n„U Srbiji sam više od dve godine, u prihvatnom centru u Obrenovcu, gde sam učestvovao u brojnim aktivnostima ‘Social Cafe’ koje je organizovala Fondacija. Želja mi je da stignem do Francuske gde su mi prijatelji“, podelio je sa „čitaocima“ svoju priču Faruk Khan (26) iz Pakistana.\nMarko Savio, direktor konzorcijuma koji čine organizacije Care, Caritas i Oxfam, takođe se obratio prisutnim novinarima/kama i posetiocima/teljkama: „Uloga civilnog društva je bila ključna za podršku svima koji su dolazili u Srbiju od početka mgrantske krize 2015. Mnoge lokalne i pojedine međunarodne organizacije su stekle iskustvo i znanje o tome kako efikasno da podrže sve u pokretu, uključujući i zaštitu za sve one kojima je potrebna. Tokom poslednje dve godine uloga civilnog društva u odgovoru na migrantsku krizu kontinuirano se smanjuje. Zabrinuti smo da će od 2020. godine uloga civilnog društva biti mala, ako je uopšte bude.“\nMiroslav Luburić iz Fondacije „Ana i Vlade Divac”, koja sprovodi aktivnosti pod sloganom „Slavimo raznolikost“, istakao je ulogu Evropske unije u pomoći Srbiji kada je u pitanju rešavanje izazova u vezi sa migrantskom krizom i zahvalio se na pomoći za aktivnosti „Slavimo raznolikost“ organizaciji Oxfam i Evropskoj delegaciji u Republici Srbiji, kao i predstavnicima/ama lokalne vlasti u Obrenovcu na dosadašnjoj saradnji u mnogim projektima koje je Fondacija realizovala u ovoj opštini.\nAktivnosti pod sloganom „Slavimo raznolikost“, koje podrazumevaju sportske i eko akcije kao i „žive knjige“, počele su u junu 2019. godine i imaju za cilj da ojačaju zajedništvo i stvore zajednički prostor za migrante/kinje i izbeglice i lokalno stanovništvo u Srbiji, sa manje predrasuda, a više razumevanja i saradnje.


Zvezda ubedljiva u Zadru, Rivers dvocifren - Sportska centrala\nNaslovna Košarka Zvezda ubedljiva u Zadru, Rivers dvocifren\nZvezda ubedljiva u Zadru, Rivers dvocifren\n9 mar 2019. 18:47\nZadar – Crvena zvezda 69:87 (15:19, 16:18, 17:35, 21:15)\nKošarkaši Crvene zvezde ubedljivo su savladali Zadar u pretposlednjem, 21. kolu, ABA lige. Najavljivao je trener Tomić da će njegovi igrači ozbiljno pristupiti ovoj utakmici i tako je i bilo – Zadar je kakav, takav otpor pružao u prvom poluvremenu, ali je beogradski klub sjajno odigrao treću četvrtinu i stigao do ubedljivog trijumfa.\nMeč je počeo sa dve trojke Zvezde, Beron i Lazić su pogodili u prvih šezdesetak sekundi, ali je Zadar uspeo da zaustavi seriju i tri minuta pre kraja prve deonice stekne tri poena prednosti (15:12). Prva četvrtina završena je serijom crvno-belih od 7:0, a domaćin je još samo jednom na ovoj utakmici uspeo da dođe do izjednačenja, 25:25 na polovini druge četvrtine.\nNa kraju prvog poluvremena bilo je 37:31 za Zvezdu, koja je u nastavku krenula da zatrpava koš Zadrana pa je na isteku 30. minuta bilo velikih +24 (72:48). U poslednjoj četvrtini Zadar je iskoristio blago opuštanje Zvezde i uspeo da spusti razliku na manje od 20 poena.\nNajefikasniji kod Crven zvezde bio je Regland sa 15 poena, Odžo je ubacio 11, Beron i Simanić po 10, a dvocifren je bio i Rivers, takođe sa 10 poena. U ekipi Zadra najbolji je bio Litl sa 22 poena.\nZvezda sada ima skor 20-1, dok Zadar ima 7 pobeda i 14 poraza.


Prvak BiH brčanski OK “Mladost” u osmini finala kupa CEV\nHome Novosti Gradske novosti Prvak BiH brčanski OK “Mladost” u osmini finala kupa CEV\nU drugoj utakmici 1/16 finala klupskog takmičenja Evropske odbojkaške federacije (CEV) sastali su se domaći OK “Mladost” i holandski vicešampion “Orion Doetinchem”.\nPred skoro 1.000 posjetilaca u sali Gimnazije odbojkaši Mladosti, aktuelnog prvaka BiH, savladali su Holanđane rezultatom 3:1, po setovima 20:25, 25:21, 27:25 i 25:18.\nIako su prvi set izgubili, u preostala tri nisu gubili konce u rukama, posebno što je podrška publika bila nevjerovatna. Uz veliku požrtvovanost i napor, te ogroman aplauz na kraju, konstatovano je da je predstavnik BiH na CEV kupu brčanska Mladost.\nZa šampionski tim igrali su: Mlađan Lukić, Anto Oršolić, Eldar Trakić, Jovan Ćendić, Radoslav Janjić, Almir Čolo, Azur Eminović, Saša Zimonjić, Žarko Kisić, Tihomir Gajić, Andrija Divljan, Nemanja Božić, Niša Tanić, Arman Ćirić i Aladin Tokić.\nUtakmica je imala i humanitarni karakter, s obzirom da su na njoj prikupljana novčana sredstava za našeg sugrađanina Borisa Bjedova, kojem je neophodna transplantacija bubrega.\nPrethodni postJAVNI POZIV za izradu baze podataka\nSledeći postDva lica pod istragom zbog nedavne pljačke benzinske pumpe “Karamujić”


Nemačka za migrante mora da izdvoji 50 milijardi evra\nRezultat uživo: Prvi brejk Novaka: Đoković – Vinjolas 0:0 (4:2)\nNa ova tri načina možete brzo da se vratite u odličnu formu\nNema dogovora: Američka vlada ušla u finansijsku blokadu\nBeta 1. februara 2016. 17:15\nInstitut za ekonomska istraživanja u Kelnu procenio je da će Nemačka morati da izdvoji 50 milijardi evra u naredne dve godine za smeštaj i integraciju migranata, ukoliko se trend masovnog priliva izbeglica nastavi.\nVlasti u Berlinu strahuju da bi u toku ove godine u Nemačku moglo da dodje dodatnih 1,5 miliona migranata, a u prošloj godini u tu zemlju ušlo je 1,1 milion migranata, navodi ruski medijski servis „Rusija danas“ (RT).\nPrema prognozama Instituta, priliv migranata u naredne dve godine koštaće nemački federalni budžet oko 50 milijardi evra.\nU toku ove godine očekuje se dolazak 1,5 miliona migranata, za čiji smeštaj Berlin mora da izdvoji 17 milijardi evra. Kursevi jezika i integracija koštaće dodatnih pet milijardi, navodi RT.\nUkoliko se u narednom periodu nastavi trend dolaska migranata, u 2017. godini troškovi za njihov smeštaj i integraciju porašće na 27,6 milijardi evra.\nU tom slučaju, nemački ministar finansija Volfgang Šojble neće mogi da napravi budžet za 2017. godinu bez zaduživanja. Nemačke savezne države moraće da uračunaju veći deficit od planiranog u budžete za 2016. godinu, upozorili su ekonomisti iz Kelna.\nOni naglašavaju da mnoge savezne države, ukljućujući i Severnu Rajnu-Vestfaliju, neće moći da ispune svoje finansijske obaveze za tekuću godinu zbog troškova migrantske krize, navodi RT.\nDelimična blokada američke vlade – republikanci i demokate u Senatu bez…\nDelimična blokada američke vlade – republikanci i…


psihološko savetovalište : Južne vesti\n17:29, 11. 5. 2021.\nUčenice prve godine niške Gimnazije “Bora Stanković” osmislile su platformu za psihološko savetovanje uz pomoć koje bi žene zakazivale razgovore sa stručnjacima, a taj njihov nacrt pobedio je da onlajn hakatonu “Inovacije u biznisu” koji je proteklog vikenda organizovao Deli prostor.\nU kriznoj situaciji niški psihijatar preko društvenih mreža pruža ljudima podršku\n16:22, 18. 3. 2020.\nKako bi pomogao ljudima da se što racionalnije ponašaju u kriznim situacijama poput ove sa korona virusom, psihijatar iz Niša Dragan Vukadinović odlučio je da svake večeri bude na raspolaganju onima kojima je potreban psihološki savet i podrška. Njemu su se pridužili i drugi psiholozi, a sa građanima komuniciraju putem Vajbera, Fejsbuka i mejla.\nO komunikaciji i razumevanju na seminaru u Nišu\n14:00, 22. 5. 2019.\nO mogućnostima unapređivanja komunikacije, kao i prevencije poteškoća i problema u istoj, u četvrtak, 23. maja na seminaru u sali niškog Univerziteta govoriće profesori Filozofskog fakulteta u Nišu Branislav Stevanović i Ivana Stojanović Prelević, kao i psihoterapeuti Maja Delibašić i Dunja Stojanović Krstić.\nSeminar o depresiji i suicidu na sajtu Psihološkog savetovališta za studente\n08:00, 27. 2. 2018.\nNa seminaru „Stavi zarez, a ne tačku na život“, koji organizuje Psihološko savetovalište Studentskog kulturnog centra Niš, stručnjaci će govoriti o depresiji iz različitih uglova, približiće ljudima šta ovaj fenomen znači, objasniti zašto je to društveni problem i dati savete zasnovane na praksi i radu sa ljudima. Seminar će se odžati 27. februara od 11 do 15 sati na Univerzitetu, a s obzirom na to da su mesta popunjena, zainteresovani će moći da ga prate na Fejsbuk stranici Savetovališta.\nNa Sajmu mentalnog zdravlja u Nišu o mentalnim poremećajima\n09:44, 7. 10. 2016.\nPovodom Svetskog dana mentalnog zdravlja u "Deli prostoru" u Davidovoj ulici u Nišu 10. oktobra od 19 sati biće održan Sajam mentalnog zdravlja pod sloganom "Dva sada kvalitetnog programa".\nOkrugli sto Psihološkog savetovališta za one koji se bave mladima\n14:52, 18. 11. 2015.\nU četvrtak 19. novembra u 12 sati u sali Univerziteta u Nišu biće održan okrugli sto Psihološkog savetovališta za studente na temu “Umrežavanje društvenih organizacija i institucija u cilju zaštite i unapređivanja mentalnog zdravlja mladih”.\nSajam mentalnog zdravlja nudi načine za "ventiliranje"\n11:22, 6. 10. 2015.\nKako prepoznati anksioznost, depresivnost i bes kod sebe i bliskih osoba i kojim aktivnostima “ventilirati” osećanja teme su Sajma mentalnog zdravlja koji će u petak 9. oktobra biti održan u holu Ekonomskog fakulteta u Nišu.\nPredavanja o humoru za rođendan Psihološkog savetovališta\n14:50, 21. 5. 2015.\nDeceniju svog postojanja Psihološko savetovalište Studentskog kulturnog centra Niš obeležiće besplatnim predavanjima i radionicama čija je glavna tema humor.\nRadionica o tehnikama učenja\n11:20, 23. 2. 2015.\nOni koji žele da pobošljaju kvalitet svog učenja i postignu veće rezultate, mogu otkriti koja tehnika učenja im najviše odgovara na radionici koja će biti održana u utorak 24. februara u maloj sali niškog SKC-a.\n14:57, 7. 10. 2014.\nPod sloganom ''Aktiviraj vijuge, pokreni telo, nahrani dušu'', u petak, 10. oktobra od 16 do 19 sati u holu niškog Ekonomskog fakulteta biće održan Sajam mentalnog zdravlja.


Čačanski moto klubovi pune klupske vitrine: Novi pehari osvojeni u Bačkoj Palanci - PressLider.rs\nČačanski moto klubovi pune klupske vitrine: Novi pehari osvojeni u Bačkoj Palanci\n23. septembra 2019. 15. oktobra 2019. Marina Trmčić\t0 Comments Bačka Palanka, moto kros, Termorad AMSK Čačak i MK “Tanasko Rajić”\nČačak – U nedelju, 22. septembra, u Bačkoj Palanci, na stazi „Tovariševo“ u organizaciji MK „Bap racing“ iz Bačke Palanke održana je VIII trka za Otvoreni šampionat Srbije u disciplini moto kros.\nTakmičari su se nadmetali u klasama MX65, MX85, MX1, MX2 i MX2 junior koje su se bodovale za šampionat Srbije, dok su klase MX3, MXS i MXB bodovane za Kup Srbije. Vozači dva čačanska kluba su ponovo imali dosta uspeha.\nU klasi MX65 ponovo je viđena velika borba i duel izmedju dva vodeća vozača u šampionatu, Danila Crnjanskog iz BAP racing tima i Alekse Milosavljevića iz MK „Tanasko Rajić“ iz kojeg je kao pobednik izašao Milosavljević, dok je treći bio Vuk Ćajić iz AMD Rogatica, BIH. Pobednika ove klase odlučiće poslednja runda u šampionatu Srbije na trci u Bačkoj Topoli. Raduje vest da je na ovoj trci posle dve godine ponovo počeo da vozi Petar Rajević iz ekipe Termorad AMSK Čačak.\nSvoju dominaciju na jučerašnjim trkama Aleksa Milosavljević je potvrdio u klasi MX85 ispred Relje Kuzmana iz MK Ere iz Arilja i Mihajla Ćajića iz AMD Rogatica, BIH.\nU klasi MX1 ponovo je viđen je veliki broj duela izmedju vodećeg u šampionatu Marka Kostića i drugoplasiranog Miloša Đorđevića iz kojih je kao pobednik izašao Kostiću, dok je treći bio Nemanja Vemić iz Mk Ere iz Arilja.\nU klasi MX2 viđena je najzanimljivija borba, između Janka Railića, Nenada Petrovića i Vukašina Jablanovića. Nakon dve vožnje, prvi je bio Janko Railić iz MK Ere, drugi Nenad Petrović a treći Vukašin Jablanović. Osvajanjem drugog mesta, Petrović je sasvim zasluženo trku pre kraja došao na korak od osvajanja šampionske titule, za šta mu je dovoljno samo da završi obe vožnje, bez pritiska da mora osvojiti neko od prva tri mesta.\nU ekipnom plasmanu klasa I, prvo mesto zauzela je ekipa MK Tanasko Rajić, drugo MK Ere, a treće Termorad AMSK Čačak.\nPoslednja trka u Otvorenom šampionatu Srbije održava se u Bačkoj Topoli 13. oktobra.\n← Odbojkašice Borca OSVOJILE KUP Raško-Rasinskog okruga\nNajmlađi Čačani uspešni na 31. Međunarodnom festivalu humora za decu →


Nadija Ilse, 14-godišnja devojčica iz američka savezna države Džordžije, kojoj su vršnjaci neprestano zadirkivali nadimcima “Dambo” ili “Slonovsko uvo”, od desete godine je molila majku da joj obezbedi otoplastiku - plastičnu operaciju ušiju.\nNadiju Ilse (14) vršnjaci su zbog klempavih ušiju zadirkivali nadimcima “Dambo” ili “Slonovsko uvo”\nPošto sama nije mogla da je priušti, majka se obratila fondaciji “Litl bejbi fejs”, koja obebeđuje besplatne operacije deci rođenoj sa deformitetima na licu, naročito ako zbog toga imaju priholoških problema i izložena su maltretiranju vršnjaka. Operacija je uspešno obavljena, a Nadija sada sa nestrpljenjem očekuje novu školsku godinu.\nU jednoj od emisija televizijske mreže Si-En-En Nadija je ispričala koliko ju je bolelo zadirkivanje vršnajka, zbog koga je od otvorene i pričljive devojčice postala povučena i nedruštvena. Nakon kontakta sa Nadijinom majkom, organizacija je njima dvema obezbedila put u Njujork, i pokrila je troškove operacie, koji su iznosili oko 40.000 dolara.\nNadija posle operacije: Organizacija je obezbedila put u Njujork i pokrila je troškove operacie, koji su iznosili oko 40.000 dolara\nNadija kaže da zna da je trebalo da bude prihvaćean i zadovoljna onakva kakva je bila pre operacije, ali i da je sigurna da zadirkivanje ne bi prestalo, i da ni malo ne žali što se podvrgla hirurškom tretmanu.\n“Poklanjajte svojoj deci puno pažnje i ljubavi i svaki dan im govorite da su lepa”


Početna/PR/Posetite najveći sajam školovanja i stipendija u inostranstvu!\nUkoliko ste razmišljali da svoje obrazovanje nastavite u nekoj od inostranih zemalja, ali niste sigurni koja zemlja i koji fakultet bi bili pravi izbor za vas, gde su perspektivni i kvalitetni programi, koje su opcije za stipendije i gde da pronađete relevantne informacije – posetite ovogodišnji Study Abroad. Fair i saznajte sve informacije na jednom mestu!\n• EU Business School Barselona – Golden Sponsor\n• Swiss Education Group Švajcarska – Golden Sponsor\n• BHMS Business and Management School Švajcarska\n• Universita Catollica del Sacro Cuore Milano\n• Webster University Beč\n• Modul University Beč\n• Centennial College Toronto\n• Baruch College Njujork\n• IBS International Business School Budimpešta\n• Fontys University of Applied Sciences Ajndhoven\n• Munich Business School Minhen\n• IED Istituto Europeo di Design Milano\n• Istituto Marangoni Milano\n• Ca’ Foscari University Venecija\n• San Jose City College Kalifornija\n• NABA Nuova Accademia di Belle Arti Milano\n• 2 TM Slovenija\n• University of Applied Sciences Upper Austria\n• IMI International management institute Švajcarska\n• Carinthian University of Applied Sciences\n• Central Film School London\n• IUAV Venecija\n• IULM University Milano\n• Lincoln University San Francisko\n• ISC Paris Business School\n• Jonkoping University Švedska\n• Sheffield University City College Solun\n• Anglo – American University Prag\n• Asia Pacific University Kuala Lumpur\n• Karel de Grote University Antwerpen\n• City Unity College Athens\n• Uni Padova\n• University of South Denmark – Faculty of Engineering\n• DAAD Srbija – Nemačka služba za akademsku razmenu\n• Italijanski institut za kulturu\n• Savremena gimnazija\nIskoristite priliku da saznate sve informacije na jednom mestu. Ulaz je besplatan, a uputstvo za obaveznu registraciju možete pronaći na sajtu organizatora Ino Edukacija centar za školovanje u inostranstvu.\nIno Edukacija centar za školovanje u inostranstvu.


Arena Beograd i prvi srpski šoping-mol Delta City potpisali su ugovor o saradnji. U našem renomiranom tržnom centru od subote 06. novembra otvorena je nova biletarnica Beogradske arene na kojoj će važiti sve pogodnosti pri kupovini ulaznica koje važe na blagajni same arene. To podrazumeva kupovinu ulaznica za spektakl na ledu DISNEY ON ICE: „Miki i Mini: čudesno putovanje” sa 15% popusta uz kupon pronađen u dnevnim novinama.\nGRAD, Evropski centar za kulturu i debatu je nastao je na inicijativu Kulturnog Fronta Beograd i Felix Meritis fondacije iz Amsterdama. Zahvaljujući podršci Ministarstva inostranih poslova Holandije kroz program MATRA i beogradske opštine Savski venac po prvi put kod nas jedan objekat industrijskog nasleđa postaje mesto kulturnih dešavanja. Stari magacin sagrađen je još daleke 1884 godine.\nLjubitelji reklama i svetske kreativnosti pred nama je najsvečanija Noć do sada DESET GODINA BEOGRADSKIH REKLAMOŽDERA. SuperStar worldwide, kao organizator se ponosi činjenicom da je tokom ovih 10 godina Beograd postao broj 1. grad u svetu po broju publike, oduzevši tu laskavu titulu Parizu, odakle je ovaj spektakl krenuo pre 20 godina.\nStrana 162 od 168


Ekstremno desničarski Levijatan izlazi na izbore\nRepublička izborna komisija (RIK) Srbije je na sednici održanoj kasno tokom noći 9. juna 2020. godine, razmotrila i usvojila prigovor grupe građana "Pokret Levijatan - živim za Srbiju" i donela rešenje kojim se proglašava ta izborna lista za parlamentarne izbore, raspisane za 21. jun 2020. godine.\nDan ranije RIK je, bez navođenja razloga na svom sajtu, odbila proglašenje izborne liste "Pokret Levijatan – Živim za Srbiju", koju je 5. juna podnela istoimena grupa građana.\nNevladine organizacije Crta i Cesid navele su da je to učinjeno zbog nedovoljnog broja glasova "za". Za proglašenje liste nije bilo potrebne većine glasova članova RIK-a.\nCrta je na svom Tviter nalogu objavila da su podnosioci liste blagovremeno dostavili još 3.932 izjave podrški birača. Cesid je preneo da je izborna lista "Pokret Levijatan - Živim za Srbiju" prikupila 10.847 izjava birača.\nTakođe, RIK je donela Rešenje o ispunjenju uslova za određivanje predstavnika podnosioca te Izborne liste u prošireni sastav organa za sprovođenje izbora za narodne poslanike Narodne skupštine.\nČlanovi Republičke izborne komisije doneli su rešenje kojim se odbacuju kao neblagovremeni 366 prigovora birača na rešenje o nastavku sprovođenja izbornih radnji od 11. maja 2020. godine.\nUkupno 21 lista učestvuje na parlamentarnim izborima u Srbiji 21. juna.\nIzbori se održavaju i za Skupštinu AP Vojvodine, kao i za skupštine lokalnih samouprava.\nPo ukidanju vanrednog stanja 6. maja, predsednik Srbije Aleksandar Vučić izbore je zakazao za 21. jun, a odlukom RIK-a 11. maja nastavljeno je sprovođenje izbornih radnji.


Zvanično otvoren velelepni katarski stadion - Lux Life luksuzni portal\nPre tačno deset godina, Katar je objavio planove za izgradnju pet stadiona, dok je Ahmad Bin Ali Stadium u Al Rajanu, zvanično je inaugurisan pre nekoliko dana i predstavlja četvrti deo Qatar 2022 projekta koji će biti otvoren pored već predstavljenih Khalifa International, Al Janoub i Education City stadiona.\nZadivljujuća struktura otvorena je tačno dve godine od datuma kada će biti održano finale 2022 FIFA World takmičenja. Stadion je smešten u Al Rajanu i nalazi se na mestu gde se nekada nalazio stari objekat Katarske Fudbalske federacije. Štaviše, novi objekat izgrađen je od 90% recikliranog materijala starog, sudeći po Al Tavadiju, generalnom sekretaru katarskog Supreme Committe odeljenja za razvoj i planiranje.\nAhmad Bin Ali Stadium može da primi četrdeset hiljada gledalaca i planiran je kao domaćin sedam utakmica u šesnaestini finala svetskog takmičenja. Stadion je već debitovao i ugostio svoje prve fudbalere u Amir kup finalu, održanom između ekipa Al Sadd i Al Arabi, koji je posmatralo oko 20.000 gledalaca zbog mera uvedenih tokom Covid-19 pandemije. Ova arena predstavlja omaž kulturi i nasleđu oblasti u kojoj se nalazi, sa njenim istaknutim detaljima ugrađenim u samu fasadu i širom konstrukcije, u formi dekorativnih obrazaca i oblika koji karakterišu familijarnost, lokalno prirodno okruženje i istoriju Katara.\nLjudi kompanije Ramboll, glavnog dizajnera stadiona izjavili su: “Poštovanje istorije Al Rajana i Katara, predstavljalo je ključne smernice našeg projekta. Arhitekte kompanije Pattern Design, glavnog izvođača radova, provele su veliki broj sati u konceptualnoj fazi, istraživajući potanko istorijsko nasleđe i kulturu ove bliskoistočne zemlje. Ovaj proces uključivao je učenje same istorije Al Rajan regiona, tako da smo na kraju došli sa četiri konceptualna rešenja i izabrali dizajn koji je mešavina brojnih arhitektonskih opcija svkog od njih.”


iPhone 8 stiže 12. septembra | Ekonomist\nAmerički mediji saznaju kako je Apple zakazao datum za predstavljanje svog novog iPhone-a i ostalih noviteta za 12. septembar. Ova informacija potvrđuje dosadašnje spekulacije o datumu predstavljanja, koje bi u skladu sa tradicijom trebalo da bude održano početkom septembra. Osim što će biti predstavljen dugo očekivani iPhone 8, tog datuma bi trebali da vidimo i iPhone 7s, Apple Watch verzije 3 sa LTE povezivošću, te Apple TV sa podrškom za 4K video.\nZanimljivo, u istim medijima su se pojavile i spekulacije kako bi ovaj događaj mogao da bude prvi koji će se održati u novom Apple-ovom kampusu u Cupertinu, tačnije u konferencijskoj dvorani Steve Jobs Theater u sklopu novog “svemirskog” kompleksa Apple Park. Posljednji snimci zabilježeni dronovima pokazuju kako se užurbano radi, vrlo vjerovatno kako bi ono moglo da ugosti svoje prve posjetioce već za dvije nedelje. Ali, te informacije su sve samo ne potvrđene.\nNije isključeno da će novi iPhone i ostali proizvodi u utorak, 12. septembra, ipak biti predstavljeni kao i do sada u Bill Graham Civic Auditoriumu u San Franciscu. Kako Apple nema običaj da svoje konferencije i prezentacije najavljuje mnogo unaprijed, pozivnicu za ovaj događaj, ako će se on zaista odigrati navedenog datuma, ne očekujemo prije početka sljedeće nedjelje – tada bi sve trebalo da bude daleko jasnije.


Kolarac:Najveći hitovi klasike i Holivuda | Kaleidoskop\nSimfonijski orkestar "Makris", pod dirigentskom palicom Predraga Goste (SAD/Srbija) sa Tamarom Rađenović, sopranom (UK/Crna Gora) i solistkinjama Amaliom Miler (gitara), Anjom Petković i Lenom Lončar (violine) održaće Letnji gala koncert “Najveći hitovi klasike i Holivuda” u novosadskoj Sinagogi 4. septembra i Velikoj dvorani Kolarčeve zadužbine 5. septembra 2021. Oba koncerta počinju u 20 časova.\nU dve koncertne večeri publiku u Beogradu i Novom Sadu očekuje uzbudljiv i dinamičan program sa odabranim numerama klasične i operske muzike, a magiju letnjih noći upotpuniće hitovi iz holivudskih filmova "Sever i jug", "Deset zapovesti", "Da Vinčijev kod", "Gladijator" i "Povratak u budućnost".\nBeograd ponovo dočekuje mladu divu, sopranistkinju Tamaru Rađenović, koja je na koncertu “Amore per sempre” u aprilu 2021. u Kolarčevoj zadužbini ispraćena ovacijama, sa čak tri bisa i impresivnim kritikama uglednih beogradskih kritičara.\nTamara Rađenović, sopran, nastup u Karnegi holu\nTamara Rađenović je na Kolarcu na najbolji način opravdala reči velike Monserat Kabalje, koja joj je predvidela planetarnu karijeru lirskog soprana. Čuvena diva je sa Tamarom Rađenović radila do kraja svog života, a mnogobrojni Tamarini nastupi u velikim svetskim dvoranama prenose emocije i ljubav utkane u višegodišnji rad sa španskom divom.\nNa Letnjem gala koncertu “Najveći hitovi klasike i Holivuda” Rađenović će izvesti arije iz opera Šarla Gunoa “Romeo i Julija” i “Faust”, Pučinijeve “La Boem”, te Guastavinovu prelepu ariju “La rosa y el sauce”.\nMuzičkom spektaklu doprineće Simfonijski orkestar “Makris”, dobitnik nagrade “Orkestar godine” od časopisa “Muzika klasika”, sa preko 60 muzičara, kojim će dirigovati čuveni dirigent bogate muzičke karijere Predrag Gosta, takođe miljenik beogradske, ali i novosadske publike.\nSimfonijski orkestar “Makris”, foto: Stefan Momirov\nGostini koncerti ostavljaju veoma snažan utisak na publiku, a njegov talenat i energiju najbolje je opisao Kristijan Berzins, jedan od najvažnijih švajcarskih muzičkih kritičara koji je njegov nedavni operski nastup u Švajcarskoj ocenio sa pet zvezdica i napisao "Gosta diriguje toliko dobro da ne možete a da ne poželite da i sami uđete u orkestarsku grupu".\nDirigent Predrag Gosta sa Gwinnett baletom\nMagija prvog dela Letnjeg gala koncerta biće upotpunjena biserima klasičnog orkestarskog reperotara uz gitaristkinju Amaliu Miler i violinistkinje Anju Petković i Lenu Lončar, dok će u drugom delu orkestar “Makris” svirati muziku iz najvećih holivudskih filmova koji se još nisu izvodili kod nas.\nUlaznice su u prodaji na biletarnici Kolarca i preko sajta tickets.rs\nHitovi operske muzike:\n» Gounod: Je veux vivre, Julijina arija iz opere "Roméo et Juliette"\n» Puccini : Quando m'en vo' soletta, Muzetina arija iz opere "La Bohème"\n» Gounod-Jewel Song ("Ah, je ris de me voir") , Margaritina arija iz opere "Faust"\n» Guastavino: "La rosa y el sauce"\n» Rodrigo: "Concierto de Aranjuez"\n» Čajkovski: "Labudovo jezero"\n» Massenet: Meditacija iz opere "Thais"\n» Elgar: "Nimrod" iz "Enigma Variacija"\n» Conti: "Sever i jug"\n» Bernstein: "Deset zapovesti"\n» Zimmer: "Da Vinci Code" i "Gladiator"\n» Silvestri: "Povratak u budućnost"


Mogerini: Sporazum Atine i Skoplja je prilika koja se možda neće ponoviti – NovostiDana.rs\nMogerini: Sporazum Atine i Skoplja je prilika koja se možda neće ponoviti\nVisoka predstavnica EU za spoljnu politiku i bezbednost Federika Mogerini izjavila je da je sporazum Grčke i Makedonije jedinstvena prilika za pomirenje na Zapadnom Balkanu kakva se možda neće ponovo ukazati.\n„Naša pozicija je jasna: EU u potpunosti podržava postignuti sporazum. Ovo je jedinstvena prilika za pomirenje na Zapadnom Balkanu kakva se možda neće ponovo ukazati. Nadam se da će sve strane shvatiti značaj trenutka i osigurati budućnost zemlje u EU, budućnost za koju se cela nacija godinama nada da će postati stvarnost“, rekla je Mogerini u intervjuu makedonskoj agenciji MIA.\nOna je navela da gotovo trodecenijski spor Makedonije i Grčke ne traje tako dugo bez razloga i da se u prošlosti videlo da je teže doći do rešenja kako vreme prolazi.\n„Rešenje tako složenog spora od suštinskog je značaja za region i njegov napredak ka EU. Ovaj istorijski sporazum može doprineti transformaciji čitavog Zapadnog Balkana. Negovanje dobrosusedskih odnosa pomaže nam da zajedno radimo na suočavanju s velikim brojem izazova i okolnosti koje delimo, uključujući oblasti kao što je migracija“, kazala je šefica evropske diplomatije.\nMogerini je dodala da „pomirenje, regionalna saradnja i dobrosusedski odnosi“ imaju ključnu ulogu u angažmanu EU na Zapadnom Balkanu, kao glavni principi procesa proširenja Unije.\nZa sutra je zakazana plenarna sednica Sobranja o predlogu za pristupanje izmenama Ustava Makedonije, na osnovu sporazuma s Grčkom o rešavanju spora oko naziva Makedonije.\nPremijeri Makedonije i Grčke, Zoran Zaev i Aleksis Cipras, postigli su u junu sporazum pod pokroviteljstvom UN, koji predvidja da Makedonija promeni ime u „Republika Severna Makedonija“, a da Atina zauzvrat prestane da blokira pristupanje Makedonije Evropskoj uniji i NATO.


Mikserovim gostovanjem počinje saradnja "Beograda 2020" i Maribora - Dan u Beogradu\nNaslovna » BG svaštara » Beograd 2020 » Mikserovim gostovanjem počinje saradnja „Beograda 2020“ i Maribora\nAh Neša 4. maj 2012. Beograd 2020 Postavite komentar\nGostovanjem „Mikser festivala“ sa projektom „Young Balkan Designers“ („Mladi balkanski dizajneri“) na Međunarodnom festivalu kreativnih komunikacija – „Magdalena“ u Mariboru od 17. do 20. maja 2012, otpočeće saradnja između Maribora, kao aktuelne evropske prestonice kulture i inicijative „Beograd 2020“, kao najznačajnijeg strateškog kulturnog projetka grada Beograda.\n„Mikser“ će stručnoj javnosti iz Evrope predstaviti jednu od najznačajnijih kulturnih manifestacija srpske prestonice, ali i regiona, „Mikser festival“, njegov specifičan ovogodišnji program u čijem je fokusu revitalizacija Savamale i ponovno prepoznavanje ovog kvarta kao društvenog i kulturnog centra Beograda, i razmeniti dosadašnja iskustva o organizovanju kulturnih manifestacija sa predstavnicima srodnih inicijativa iz EU.\nPredstavnici „Miksera“ će publiku upoznati i sa konkursom za mlade industrijske dizajnere „Young Balkan Designers“ („Mladi balkanski dizajneri“) i njegovim razvojem od malog, pionirskog, lokalnog projekta, do regionalnog konkursa, čiji će pobednički radovi biti deo dizajnerske postavke ovog međunarodnog festivala kreativnih komunikacija.\nMaribor, kao evropska prestonica kulture, i „Magdalena“, kao priznat međunarodni festival, značajan su partner za pokretanje inicijative o osnivanju asocijacije kreativnih manifestacija koju „Mikser“ pokreće na kongresu koji će se održati drugog dana „Mikser festivala“. Zahvaljujući ovoj inicijativi, Beograd će biti centar koji će povezati šenaest najrelevantnijih regionalnih manifestacija koje se bave razvojem i popularizacijom kreativnih disciplina. (danubeogradu.rs)\nTagovibeograd 2020 bg svaštara dub festivali mikser\nPrethodni Izmene u saobraćaju zbog koncerta Metallice\nSledeći Više turista u Beogradu tokom prva tri meseca 2012. godine


FIFA istražuje incident u Belfastu – Nadlanu.com\nFIFA istražuje incident u Belfastu\nLONDON, 30. marta 2009. (Beta-Rojters) – Svetska fudbalska federacija (FIFA) saopštila je da će sprovesti istragu povodom incidenta na kvalifikacionoj utakmici za Svetsko prvenstvo između Severne Irske i Poljske kada je novčićem pogođen pomoćni sudija meča.\nSeverna Irska je u subotu u Vindzor Parku pobedila Poljsku sa 3:2 i tako preuzela vođstvo u kvalifikacionoj Grupi Tri sa 10 bodova, dok je Poljska pretposlednja sa tri boda manje.\nUtakmica u Belfastu je u prvom poluvremenu prekinuta na pet minuta kada je novčićem pogođen linijski sudija Šveđanin Stefan Vitberg.\n“FIFA ispituje incident na utakmici između Severne Irske i Poljske, kada je pogođen švedski sudija. Dostavljeni su nam izveštaji glavnog sudije meča Martina Hansona i delegata, na osnovu kojih ćemo odlučiti da li ćemo pokrenuti disciplinski postupak“, navodi se u saopštenju.\nTakođe, utakmicu su obeležili sukobi navijača uoči i po završetku meča, u kojima je povređeno nekoliko policajaca, a devet navijača, uglavnom Poljaka je uhapšeno.\n“Policajci su napadnuti ciglama, flašama i pirotehničkim sredstvima. Verujemo da su poljski nacionalisti došli u Belfast bez ulaznica, ali sa jasnom namerom da izazovu incidente“, rekao je portparol policije u Belfastu.


ZAKON O REGULISANJU JAVNOG DUGA REPUBLIKE SRBIJE PO OSNOVU NEISPLAĆENE DEVIZNE ŠTEDNJE GRAĐANA POLOŽENE KOD BANAKA ČIJE JE SEDIŠTE NA TERITORIJI REPUBLIKE SRBIJE I NJIHOVIM FILIJALAMA NA TERITORIJAMA BIVŠIH REPUBLIKA SFRJ: Prijavilo se oko 6.000 štediša. Isplata počinje od 31. avgusta 2019. godine\nOko 6.000 starih štediša i njihovih naslednika traži svoj novac položen kod domaćih banaka i njihovih filijala u bivšim republikama. Broj onih kojima država Srbija treba da isplati stara potraživanja još nije konačan, jer rok za prijavu još traje. Konačan datum do kada mogu da podnesu zahtev je 23. februar ove godine. Inače, to je produženi rok, jer je u prvobitnom, koji je Uprava za javni dug Ministarstva finansija objavila u februaru 2017. godine, to bio mart 2018. godine.\nRadi se o neisplaćenoj deviznoj štednji koja je položena do 27. aprila 1992. godine kod banaka sa sedištem na teritoriji Srbije i njihovim filijalama na teritoriji bivših republika SFRJ.\nU Ministarstvu finansija kažu da će obaveze prema štedišama, kojima se prizna pravo na isplatu devizne štednje i iznos štednog uloga, biti zamenjene u amortizacione obveznice. One će se isplaćivati u deset jednakih polugodišnjih rata, koje dospevaju svakog 31. avgusta i 28. februara, počev od 31. avgusta ove godine i zaključno sa 29. februarom 2024. godine.\nSada još uvek nije poznato koliko para oni potražuju, međutim koliko god bila ta suma oni neće moći da dobiju više od 310 miliona evra, jer je tako definisano Zakonom o javnom dugu ("Sl. glasnik RS", br. 61/2005, 107/2009, 78/2011, 68/2015 i 95/2018).\n– Tačan broj štediša, koji će ostvariti pravo na deviznu štednju, znaće se nakon završetka prijavljivanja potraživanja 23. februara ove godine, odnosno po završetku svih radnji propisanih zakonom i podzakonskim aktima. Tek tada se utvrđuje ukupan broj priznatih prijava potraživanja i ukupan iznos tako utvrđene štednje – kažu u ministarstvu.\nNapominju da pravo na staru štednju sada ostvaruju kako građani koji su u proteklom periodu bili prvobitni nosioci devizne štednje sa teritorija bivših republika SFRJ i koji su usled svih dešavanja promenili prebivalište, od kojih se neki sada nalaze u Srbiji, tako i njihovi naslednici. Zakonom o regulisanju javnog duga Republike Srbije po osnovu neisplaćene devizne štednje građana položene kod banaka čije je sedište na teritoriji Republike Srbije i njihovim filijalama na teritorijama bivših republika SFRJ ("Sl. glasnik RS", br. 108/2016 i 113/2017) definisan je maksimalni iznos potraživanja do 310 miliona evra.\nPodsećanja radi, državljani Srbije, koji su imali štednju u bankama na ovoj teritoriji, isplaćeni su u potpunosti 2016. godine kada je dospela na naplatu poslednja 14. rata.\nOd 2002. godine njima je isplaćeno 3,6 milijardi evra.\nIzvor: Vebsajt Politika, J. Rabrenović, 16.01.2019.


Informacije o obradi podataka o ličnosti | RNIDS\nNa osnovu člana 23. i 24. Zakona o zaštiti podataka o ličnosti („Službeni glasnik RS”, br. 87/2018), a u vezi sa prikupljanjem podataka o ličnosti prilikom registracije nacionalnih internet domena, Fondacija „Registar nacionalnog internet domena Srbije”, kao rukovalac podataka, daje sledeće informacije o obradi podataka o ličnosti:\nFondacija „Registar nacionalnog internet domena Srbije”, upisana u Registar fondacija i zadužbina kod Agencije za privredne registre\nŽorža Klemansoa 18a/I, 11108 Beograd, Srbija\nVladimir Manić, direktor/upravitelj\nRegistar nacionalnog internet domena predstavlja jedinstvenu, elektronsku zbirku podataka u kojoj se vode nazivi nacionalnih internet domena i podaci u vezi sa njima. Sastavni deo ove zbirke čine i podaci o registrantima i kontaktima za registrovane nazive domena, koji mogu biti fizička ili pravna lica.\nPodaci o ličnosti prikupljaju se radi vođenja evidencije o tome koje je lice registrant određenog naziva domena, koji su kontakti za taj domen, kao i radi realizacije prava i obaveza koje proizlaze iz ugovornog odnosa u vezi registracije naziva domena, koji je uređen Opštim uslovima o registraciji naziva nacionalnih internet domena.\nPodatke o nazivima domena RNIDS prikuplja posredstvom ovlašćenog registra RNIDS-a (OR). OR je pravno lice ili preduzetnik sa sedištem u Republici Srbiji, koje je ovlastio RNIDS, da u njegovo ime i za njegov račun, obavlja poslove registracije naziva domena, po nalozima registranata (u smislu Zakona o zaštiti podataka o ličnosti, OR u ovom odnosu ima ulogu „obrađivača podataka” u ime RNIDS-a).\nPodaci o nazivima domena se prenose između RNIDS-a i OR-a u elektronskom obliku, putem šifrovane internet veze, a potom čuvaju na infrastrukturi koja je zaštićena od neovlašćenog pristupa fizičkim, softverskim i organizacionim merama (kontrola pristupa opremi na kojoj se čuvaju podaci, softverski sistemi za kontrolu i beleženje pristupa, detekciju pokušaja neovlašćenog pristupa itd.).\nPodaci o nazivima domena čuvaju se 10 godina od poslednje izmene podataka.\nPodaci o registrovanim nazivima domena javno su dostupni. Podaci o registrantu, administrativnom i tehničkom kontaktu koje RNIDS čini javno dostupnim su: naziv (poslovno ime), adresa sedišta i matični broj pravnog lica ili preduzetnika.\nNavedenim podacima može da se pristupi putem internet sajtova RNIDS-a (rnids.rs/whois i domen.rs/whois) ili preko WHOIS protokola (u skladu sa standardom RFC 3912).\nNa zahtev registranta, upućen posredstvom OR-a, RNIDS aktivira zaštitu od javnog objavljivanja podataka o registrantu, administrativnom i tehničkom kontaktu. U tom slučaju ne objavljuje se javno nijedan podatak o registrantu, administrativnom i tehničkom kontaktu, bilo da se radi o fizičkom ili pravnom licu.\nPodatke iz Registra nacionalnog internet domena koriste zaposleni na poslovima registracije naziva domena u RNIDS-u, isključivo za potrebe i u srazmeri sa poslom koji obavljaju. Sve operacije zaposlenih u okviru Sistema za registraciju nacionalnih domena (RSreg 2.0) se beleže i nadziru.\nRNIDS će omogućiti nadležnim organima, drugim licima i službama pristup podacima iz Registra, koje RNIDS prikuplja u skladu sa Opštim uslovima, uključujući i podatke za koje je aktivirana zaštita od javnog objavljivanja, ukoliko u skladu sa važećim propisima Republike Srbije imaju pravo na pristup tim podacima. Isto tako, ove podatke RNIDS može da dostavi na zahtev upućen službenim putem od strane suda ili tela za alternativno rešavanje sporova u vezi naziva domena.\nPravni osnov za prikupljanje i obradu podataka o ličnosti predstavlja pristanak lica, koji se daje prilikom zasnivanja ugovornog odnosa u vezi sa registracijom naziva nacionalnog domena.\nLice koje je registrant domena ima pravo da opozove prethodno dati pristanak za obradu podataka o ličnosti koje obrađuje RNIDS. Pravna posledica opoziva je prestanak ugovornog odnosa između RNIDS-a i registranta, zbog nemogućnosti održanja ugovora na snazi, što za sobom povlači prestanak registracije svih nacionalnih domena za koje je lice navedeno kao registrant.\n7) Prava koja pripadaju licu u slučaju nedozvoljene obrade\n8) Više informacija o upravljanju domenima i kontakt za pitanja u vezi sa obradom podataka o ličnosti\nViše informacija o upravljanju domenima možete naći na stranici Upravljanje nazivima domena.\nrukovodilac Sektora za opšte i pravne poslove RNIDS-a\ntelefon: +381 (0)11 7281281


Beta 29. aprila 2021. 09:50\nMinistaraka pravde Maja Popović izjavila je danas da je pravosudje „više nego spremno“ da potpuno reši slučaj kriminalne grupe Veljka Belivuka, navodeći da „tužioci i sudije vrhunski rade svoj posao, kao i Ministarstvo unutrašnjih poslova i bezbednosne službe“.\n„Mislim da je ova država pokazala jasnu želju da se obračuna sa svim oblicima najtežeg organizovanog kriminala. To je apsolutni prioritet vlasti i mislim da smo pokazali i dokazali da sa tim umemo da se borimo“, rekla je Popović za Radio televiziju Srbije, dodajući da ne može da otkriva detalje u razrešenju slučaja Belivuk.\n„Mislim da su te kritike neopravdane. Ono na čemu mi moramo da radimo je jačanje koruptivnih odeljenja. Posebno moramo da jačamo finansijske istrage, obučavati zaposlene za finansijske istrage imajući u vidu da je to neophodno. Suština tih istraga je praćenje novca“, istakla je Popović.\nPopović je rekla da veruje da će to uspeti da se uradi pre sledećih izbora, kao i da odgovornost za stanje u pravosudju snose sve tri grane vlasti – zakonodavna, izvršna i sudska.


Pelegrini priznao grešku - Fudbal, Evropske lige, Top News\nHotSport»Fudbal, Evropske lige, Top News»Pelegrini priznao grešku\nMančester Sitiju je bio dovoljan samo još jedan postignuti pogodak u duelu sa Bajernom u Minhenu, umeču 6. kola, kako bi došao do prvog mesta u svojoj grupi Lige šampiona, što očigledno nije znao menadžer “građana” Manuel Pelegrini.\nNaime, Urugvajac je posle utakmice u izjavi na konferenciji za medije rekao da bi uveo u igru Serhija Aguera da je njegov tim postigao četvrti pogodak što je bio jasan znak za novinare da je Pelegrini “napravio grešku u koracima” odnosno da nije najbolje izračunao.\nIzvinjenje koje je stiglo danas od strane menadžera Mančester Sitija potvrdilo je pretpostavku novinara.\n“Priznajem da sam pogrešio, ali me zbog toga ne grize savest jer smo i bez Aguera pokušavali da postignemo četvrti pogodak. Bajern je već na početku postigoa prvi gol pa mi je u glavi bilo da nam nije dovoljno da pobedimo 3:1 zbog lošije gol razlike, pa me je to navelo da nam je potrebna pobeda od tri gola razlike” – rekao je Pelegrini.\nS obzirom da je Bajern trijumfovao u Minhenu 3:1, Sitiju bi pobeda od 4:2 zbog većeg broja datih golova u gostima donela prvo mesto u grupi i lakšeg protivnika u osmini finala Lige šampiona, pošto oba tima imaju isti broj bodova.


Super liga Srbije 20/21: Voša sa Dinamom i Partizanom – Balkan-Handball.com\nHome / Balkan / Super liga Srbije 20/21: Voša sa Dinamom i Partizanom\nPoslednja izmena: 10/07/2020\nOdluka ARKUS da Super liga Srbije od naredne sezone broji 16 klubova u sistemu dve grupe sa po osam u prvom delu sezone, donela je i rešenje po kome se grupe dele po takmičarskim brojevima na osnovu zatečenog stanja (plasmana) u sezoni 2019/2020.\nPo četiri najbolja tima iz svake grupe izboriće plasman u plej-of (osam ekipa), dok će ostali u plej-aut.\nU plej aut se PRENOSE bodovi iz međusobnih susreta iz razloga da se ne bi desilo da neka ekipa svesno „žrtvuje“ jesenji deo prvenstva, pa da sve ekipe krenu sa iste pozicije. Ovako, vrednovaće se učinak svih ekipa u međusobnim duelima sa ekipama, koje se takođe takmiče i bore za opstanak. U plej autu bi ekipe igrale samo sa ekipama, koje dolaze iz suprotne grupe, jer su sa ekipama iz iste grupe odigrali po dve utakmice.\n1. Vojvodina – Novi Sad\n2. Dinamo – Pančevo\n3. Partizan – Beograd\n4. Dubočica 54 – Leskovac\n5. Spartak – Subotica\n6. Kikinda Grindex – Kikinda\n7. Proleter – Zrenjanin\n8. Ekipa iz Super B (Sever-Centar)\n1. Metaloplastika – Šabac\n2. Železničar 1949 – Niš\n3. Novi Pazar – Novi Pazar\n4. Rudar – Kostolac\n5. Šamot 65 – Aranđelovac\n6. Obilić – Beograd\n7. Crvena zvezda – Beograd\n8. Ekipa iz Super B (Istok-Zapad)\n← Prethodni članak Poreč gosti najbolje evropske juniore!\nNaredni članak → EVROPA U NIŠU I JAGODINI: Srbija sa tri kluba na evropskoj sceni


Odobren 31 milion KM za zapošljavanje 6.811 lica\nVišković: Osigurati poljoprivredna gazdinstva\nPremijer Republike Srpske Radovan Višković izjavio je danas u Srpcu da bi poljoprivredni proizvođači morali da osiguraju gazdinstva, što je i prijedlog Vlade Srpske.\nPojačan nadzor granice Slovenije sa Hrvatskom\nPremijer Slovenije Marjan Šarec najavio je dodatno jačanje kontrole “zelene granice” sa Hrvatskom zbog nešto povećanih tokova ilegalnih migracija, posebno prema Italiji, zbog čega su početkom mjeseca na granici s tom zemljom uvedene i zajedničke patrole slovenačke i italijanske policije.\nEvropi prijeti masovna najezda žohara\nŽohari širom Evrope postaju sve otporniji i pitanje je vremena kada će čovječanstvo pogoditi njihova masovna najezda, upozoravaju stručnjaci.\nPoskupljuju cijene putarina u Srbiji – Putarina od Kuzmina do Šimanovaca biće preko 300 dinara\nIzgubili smo 44.000 hektara poljoprivredne zemlje\nPosavina i dalje je prava šoping-meka za brojne Slavonce koji svakodnevno, posebno vikendom, odlaze preko granice i kupuju u Orašju, Brčkom, Brodu, Gradišci.\nPoslodavci u RS srednjoškolcima "krpe rupe" zbog godišnjih odmora


Američka koalicija izvela žestok napad na Idlib - Sputnjik Srbija\nAmerička koalicija izvela žestok napad na Idlib\n10:09 01.09.2019 (osveženo 10:34 01.09.2019) Preuzmite kraći link\nAmeričke vlasti su juče izvele napad na pozicije vođa grupa bliskih Al Kaidi, u predgrađu grada Idliba.\nTelevizija „Majadin“ je javila da je avijacija zapadne koalicije na čelu sa SAD izvela raketni napad na štab ekstremističke grupe „Horas el Din“, u predgrađu Idliba. Prema informacijama televizije, u napadu je ubijeno više od 40 militanata.\nKako pišu mediji, operacija je bila usmerena protiv vođa militanata, odgovornih za napade na američke građane, njihove saveznike i civile.\nPrema nekim podacima, u trenutku napada u štabu se možda nalazio i poglavar Nusra fronta Muhamed el Džulani.\nSeveroistočni deo Sirije ostaje skrovište za militante, odakle se koordinišu terorističke akcije.


Posetite virtuelnu izložbu o Baliju: Magična Indonezija kroz objektiv srpskog fotografa - Objektiv\nNaslovna » Kultura » Izložba » Posetite virtuelnu izložbu o Baliju: Magična Indonezija kroz objektiv srpskog fotografa\nPosetite virtuelnu izložbu o Baliju: Magična Indonezija kroz objektiv srpskog fotografa\nZavirite u unutrašnji život živopisne Indonezije\n• 11:09 • 11.01.2021. • 11.01.2021.\nFoto: Unsplash/Harry Kassell\nOtvorena je virtuelna izložba fotografija “Čarobni Bali”, umetnika Predraga Mijailovića, Na ovoj onlajn izložbi prikazane su 42 fotografije na kojima je zabeležen život sasvim običnog čoveka u tropskoj, živopisnoj Indoneziji.\nUsled pandemije i nemogućnosti da se organizuje izložba uživo, koja bi bila dostupna široj javnosti u jednoj od beogradskih galerija, organizatori su odlučili da projekat presele u virtuelni prostor, sa nadom da će beogradska publika moći da iskreno uživa u privlačnim fotografijama, kad se steknu pravi uslovi.\nIzložba se može pogledati na sajtu Društva srpsko-indonežanskog prijateljstva “Nusantara”.\nAutor se potrudio da pruži portret života indonežanskog čoveka u prirodi, daleko od luksuznih hotela i restorana u turističkim centrima. Pored čoveka, Mijailović je fotografisao pirinčana polja gde Indonežani vredno rade, ceremonije, radnike u svojim radnjama, ali i prelepe plaže.\nNa Baliju je boravio u maju 2018. godine, kada na ovom ostrvu, posle kišnog perioda, počinje turistička sezona.\nBogata istorija, izuzetna koloritna flora i fauna, nasmejani ljudi, bili su motivi da Mijailović poseti popularni Bali, i uradi veliki broj fotografija.\nPoslednje čudo antičkog sveta: Kolos sa Rodosa uopšte nije izgledao onako kako smo mi mislili\nŠešelj uslikan u NEPREPOZNATLJIVOM STANJU: Ovakvog ga nikada niste videli (FOTO)\nDodik kao Tom Kruz! Ova fotografija je ZAPALILA društvene mreže, svi gledaju u jedan detalj (FOTO)\nĆerka OTKRILA sve o bračnom paru o kojem bruji Srbija: Postali su poznati zbog SCENE na stanici (FOTO)\nOva slika krije VELIKU TAJNU: Jedan detalj je promenio život celoj porodici, ovo je NEVEROVATNO (FOTO)


Direktor Leonija u Srbiji Klemens Saks: Ljudi i njihovo dobro najveće bogatstvo ove fabrike - Topličke Vesti | Topličke Vesti\tDirektor Leonija u Srbiji Klemens Saks: Ljudi i njihovo dobro najveće bogatstvo ove fabrike - Topličke Vesti\nDirektor Leonija u Srbiji Klemens Saks: Ljudi i njihovo dobro najveće bogatstvo ove fabrike\nAutor Ekipa Topličkih Vesti 14 феб 2018\nNIŠ- U novotvorenoj nemačkoj fabrici autodelova „Leoni“ u Nišu danas je održana konferencija za štampu. Novinarima svih medijskih kuća i glasila iz južne Srbije obratio se direktor Leonija u Srbiji Klemens Saks.\nOn je pozdravio novinare i zahvalio im se na dosadašnjoj saradnji izražavajući nadu da će i dalja saradnja biti u istom duhu a sve u cilju promocije dobrog rada i pozitivnog delovanja na planu većeg zapošljavanja pre svega mladih ljudi u Srbiji.\n-Vi znate da je naša kompanija stara više od jednog veka i da je jedna od najpoznatijih i najuspešnijih u svetu, kazao je Saks novinarima i dodao da danas u 31 zemlji u svetu rade 93 fabrike „Leoni“ sličnih ovoj u Nišu, Prokuplju i Malošištu.\n-Mi danas zapošljavamo 86 000 radnika i sa godišnjim prihodom od 4,9 milijardi evra zauzimamo visoko četvrto mesto u svetu, rekao je direktor i dodao da auto delove danas proizvode za sve najpoznatrije proitvođače automobila u svetu i imaju tržište na gotovo svim kontinentima, Aziji, Evropi, i severnoj Africi.\nGovoreći o istorijatu gradnje fabrika u Srbiji Saks je podsetio da je prvi pogon 2008. godine izgrađen u Prokuplju a nakon njega 2015. fabrika u Malošištu i sada 2017. ova u Nišu. Takođe je naglasio da je ova uspešna svetska kompanija ostvarila veoma dobru saradnju sa Vladom Srbije i da je zahvaljujući tome uspela da investira u srpsku privredu 24 miliona evra samo tokom protekle 2017. godine.\n-Do sada smo u Srbiji zaposlili 5 835 radnika a planiramo da zapošnjavamo i dalje jer smo shvarili od kolike je to važnosti pre svega za mlade ljude koji zahvaljujući tome što su našli posao sada mogu i da formiraju porodice, kazao je Saks i istakao da je do sada u fabrikama „Leoni“ sklopljeno više od stotinu brakova između mladih koji su se upoznali u njihovim proizvodnim pogonima . On je takođe istakao da ova kompanija poklanja veliku pažnju socijalnom i zdravstvenom statusu zaposlenih i isto tako brine i o njihovim porodicama i deci.\n-Mi to ne merimo novcem ali do sada smo 300 000 evra dali u humanitarne svrhe pomažući bolnice i dečije ustanove. Ulagali smo u dečije vrtiće, igrališta, škole i zdravstvene ambulante u mestima gde rade naše fabrike, Prokuplju, Malošištu i Nišu, podvukao je Saks i dodao da je isto toliko uloženo i u školovanje i stručno usavršavanje radnika.\nU prelepom ambijentu savremene radničke kantine nove fabrike u Nišu, na kojoj bi radnicima „Leonija“ pozavidele i najmodernije fabrike u svetu, direktor je rekao da su ljudi i njihovo dobro najveće bogatstvo ove fabrike.\n-Brinemo o napredovanju u struci i radnom usavršavanju naših zaposlenih a posebno nam je važna njihova edukacija , usavršavanje i školovanje, naglasio je Saks i dodao da posebno dobru saradnju imaju sa niškim Univerzitetom, sa Ekonomskim , Mašinskim i Elektronskim fakultetima kao i da su ovih dana potpisali ugovore o stipendiranju 15 najboljih studenata ovih fakulteta koji će do kraja studija svakog meseca dobijati stipendije od po 20 000 dinara.\n-Porodica i njeno proširenje , povećanje standarda i bolji život u Srbiji i naši su prioriteti, kazao je direktor i dodao da su u duhu dobrih odnosa i saradnje nedavno uveli i takozvani „porodični dan“ tokom koga porodice radnika imaju prilike da se jadnom mesečno okupljaju i druže o trošku fabrike .\n-Naši planovi su veliki i ambiciozni tako ove godine planiramo početak izgradnje još jedne, četvrte fabrike Leoni u Srbiji . Ta fabrika će biti u Kraljevu, prostiraće se na 55 000 kvadratnih metara i zapošljavaće oko 5 000 radnika, što će biti i najveći broj zaposlenih do sada, istakao je Saks. On je podvukao da će ostvarenjem tog plana „Leoni“ zaposliti ukupno 10 000 ljudi u čertiri fabrike u Srbiji.\n-Ja samo mogu da zahvali rukovodstvu ove zemlje koja nam je omogućila da tako uspešno razvijemo biznis ovde i da na obostrano zadovoljstvo uposlimo toliki broj ljudi , precizirao je Saks . On je rekao da je u potpunosti zadovoljan svojim radnicima koje je nazvao marljivim , odgovornim i vrednim kao i podrškom koju ima od lokalnih samouprava u kojima rade fabrike „Leoni“.\nPosebno se zahvalio na saradnji i pomoći lokalnoj samoupravi u Prokuplju gde je i nikla prva fabrika u Srbiji ovog svetski priznatog proizvođača i naglasio da i danas sve probleme koji se tiču prostora i infrastrukture zajednički rešavaju na obostrano zadovoljstvo a sve u korist građana Prokuplja.\nKratak url URL: http://toplickevesti.com/?p=76104\n5 komentara za “Direktor Leonija u Srbiji Klemens Saks: Ljudi i njihovo dobro najveće bogatstvo ove fabrike”\n14. фебруара 2018. - 21:50\nMa da,a zasto ne pitate radnike kako im je,da li su zadovoljni platom itd…\n15. фебруара 2018. - 11:17\nKo pita radnike. Radi se o kapitalu koji je drzava dovela, a ne o tome da su sami hteli da dodju tako sto su uvideli da je dobro mesto za poslovanje, pritom mu drzava pomaze po zaposlenom. U ovakvim fabrikama cak narod ni u Slovackoj ne radi jer su kotirane kao najteze za rad, monotone, sa malim zaradama.\n15. фебруара 2018. - 11:09\nI kako taj mladi covek da doceka starost kao motac kablova?? Da li je to humano? Osvrnula bih se na te pomenute fakultete u Nisu Ekonomski je u redu elektronski na granici da dozivi sudbinu Masinskog na kome se uveliko poklanjaju visoke ocene, zato sto nema ko da studira tj ne zele sto zbog dugog cekanja na posao sto zbog loseg znanja koji se tamo stekne.\n15. фебруара 2018. - 13:51\nKaja, ekonomski je nekad bio u redu. I njih unistava konkurencija privatnih visokih skola i fakulteta.\n15. фебруара 2018. - 21:05\nVerujem ti narocito ako si do nedavno bio\_la student ili jos studiras. Ali masinski i ti tehnicki u Nisu su neverovatno propali ali i ne cudi oni su zavisni od industrije a industrije na jugu Srbije odavno skoro i da nema.


RTCG - Radio Televizija Crne Gore - Nacionalni javni servis :: Društvo :: Objavljena Biobibliografija Duška Bjelice\n18. 05. 2017. 11:02 >> 10:35 0\nNA OKO 500 STRANA\nObjavljena Biobibliografija Duška Bjelice\nFakultet za sport i fizičko vaspitanje Univerziteta Crne Gore i Crnogorska sportska akademija objavili su biobibliografiju prof. dr Duška Bjelice, redovnog profesora Univerziteta Crne Gore i predsjednika Upravnog odbora te visokoškolske ustanove.\nAutori biobibliografije su Petar Krivokapić i Nada Drašković.\nBjelica je kao zaljubljenik u sport, aktivni sportista i učenik Srednje fiskulturne škole u Podgorici, sa 17 godina, postao saradnik najtiražnijeg jugoslovenskog dnevnog sportskog lista „Sport“ iz Beograda.\nOd tada, u prethodnih 36 godina rada, objavio je 59 autorskih i koautorskih publikacija i veliki broj naučnih i stručnih priloga u zbornicima radova i periodici, koji su objavljivani u Crnoj Gori, regionu i šire.\nBjelica: Nema valjanih dokaza da sam ugrozio javni interes


Veternik, Tri bagrema\nPotreban radnik na poziciji STRUGAR\nAko imate vozačku dozvolu B kategorije i želite stalni posao u prijatnom okruženju, javite se na oglas.\nPotrebno je da imate barem osnovno znanje na radu sa strugom i želju za učenjem. Posao nije serijska proizvodnja, u pitanju je servis tako da se u glavnom obrađuju ili prave novi rezervni delovi.\nPored rada za strugom, radno mesto obuhvata i rastavljanje i servis raznih pumpi, kao i bravarske radnje (varenje, brušenje...)\nRadno vreme je 07:00-15:00 radnim danima, subotom po potrebi.\nPreduzeće „ELEVOD-REMONT“ DOO je osnovano 11.09.1990 godine. Status preduzeća je: aktivno privredno društvo. Delatnosti preduzeća su: 1. Uvoz i prodaja svih vrsta pumpi za čistu, muljevitu i optpadnu vodu i elektromotora proizvođača: SAER, Italija (ovlašćen distributer i serviser) PANELLI, Italija (ovlašćen distributer i serviser) FAGGIOLATI, Italija (ovlašćen distributer i serviser) SEP, Turska (ovlašćen distributer…


Carević u crkvi u Budvi odao počast žrtvama bombardovanja: Srpski narod danas tuguje – Borba\nCarević u crkvi u Budvi odao počast žrtvama bombardovanja: Srpski narod danas tuguje\nPredsjednik opštine Budva Marko Bato Carević saopštio je da je danas u crkvi Svetog Tome, u tom gradu zapalio svijeću i odao počast svim žrtvama NATO bombardovanja.\n“Za 11 nedelja koliko je trajala vojna intervencija na našu zemlju nastradalo je oko 2.500 civila među kojima je veliki broj nevino stradale djece. Prve bombe bačene su na teritoriji Crne Gore, a svima je poznato da je na brutalan način živote izgubilo šest civila u Murini među kojima je troje nevino stradalo djece. Njihove žrtve i prerano prekinuti životi opominju sve nas da rat nikada nije rješenje”, dodao je on.\nKako je kazao, “užase koji je ovaj događaj donio za naš srpski narod su nesagledive”.\n“Sa prostora Kosova i Metohije raseljeno je oko 230.000 Srba koji su napustili svoja ognjišta. Obaveza svih nas je da se ovi događaji nikada ne zaborave jer nas na to obavezuju prije svega nevino stradala djeca koja nikome ne mogu biti kriva za političke ciljeve koje je neko sprovodio vojnim sredstvima. Nadam se da se ovako nešto više nikada neće dogoditi i da će svi činioci međunarodne zajednice shvatiti da dijalog nema alternative i da smo sve problem dužni da rješavamo za stolom. Srpski narod sa velikom tugom u srcima obilježava današnji dan, koji nas podsjeća i opominje da se ovako nešto nikada ne zaboravi i nikada više ne ponovi”, poručio je Carević.\nProtojerej Mirčeta Šljivančanin: Kad se god molimo za pokojne, mi pokazujemo svoju ljubav prema Bogu i vjeru da je Hristos život i da je Hristos istina!


Radnici GIKIL-a danas najavili proteste ispred Vlade FBiH – Radio Studio D ::: 99,40 i 97,40 FM\nRadnici GIKIL-a danas najavili proteste ispred Vlade FBiH\n- 23. Novembra 2018.\nProtest radnika Global Ispat Koksne Industrije Lukavac (GIKIL), koji traže obustavu procedura čiji je konačni cilj smanjenje proizvodnje i konačno gašenje postrojenja, biće održan danas ispred zgrade Vlade Federacije Bosne i Hercegovine.\nRadnici su u utorak, 22. novembra, Federalnoj vladi uputili pismo sa jasnim zahtjevima, te su poručili da, ukoliko odgovor ne stigne u roku od 24 sata ili ne budu njime zadovoljni, danas, 23. novembra, krenuće autobusima pred zgradu Vlade Federacije. Kako su rekli, neće dozvoliti zatvaranje ove fabrike, te neće smanjiti proizvodni proces, što je Uprava zatražila.\nUprava ove kompanije dala je prijedlog o smanjenju obima proizvodnje na tehnološki minimum od 65 odsto, što su radnici odbili. Radnici su poručili da bi kampanjsko zatvaranje GIKIL-a izazvalo ogromnu štetu, ne samo u socijalnom, nego i ekološkom smislu. Oni su prije tri dana u krugu firme održali protestni skup, nazvan “Protest za opstojnost”, gdje su uputili oštre kritike i upozorenja vladama Tuzlanskog kantona i Federacije, ali i Upravi kompanije. “Niko od njih nije se odgovorno ponašao proteklih 15 godina.\nUpozoravali smo da će se ovo desiti, ali nas nisu ozbiljno shvatali, i zato ih sve pitamo, šta su radili do sada”, poručili su radnici.\nPodsjećamo, Tužilaštvo Tuzlanskog kantona vodi istragu u toj kompaniji, a posljednji uviđaj je pokazao da GIKIL nekontrolisanim ispuštanjem štetnih materija i supstanci i dalje zagađuje okolinu. Inspektori Federalne uprave za inspekcijske poslove posjetili su GIKIL prošle sedmice, kako bi utvrdili da li se i u kojoj mjeri sprovode odluke i mjere koje su inspekcije ranije naložile GIKIL-u, a u vezi sa zaštitom okoline.\nDa bi dobio okolišnu dozvolu od Ministarstva okoliša i turizma FBiH, GIKIL bi trebalo da realizuje ukupno 47 projekata za siguran i ekološki prihvatljiv rad, a do sada je završeno njih 14. GIKIL-u, koji je u postupku dobijanja okolišne dozvole, prijeti zatvaranje.\nPrevious article Pronađeno beživotno tijelo žene koja je nestala jučer na Kupresu\nNext article Ibrahimović nastavlja karijeru u Milanu


Skoro 4.000 advokata od 10.000, koliko ih u Srbiji ima, prijavilo se za pružanje besplatne pravne pomoći građanima, potvrdio je predsednik Advokatske komore Srbije Viktor Gostiljac. Spisak je i dalje otvoren, pa Gostiljac očekuje prijave i nadalje.\nZakon o besplatnoj pravnoj pomoći ("Sl. glasnik RS", br. 87/2018), koji se čekao punih 15 godina, u primeni je od 1. oktobra 2019. godine. Procene su da bi na ovu vrstu usluge pravo moglo da ima oko pola miliona građana, mahom najsiromašnijih, ali i pripadnici ranjivih grupa. Pored korisnika novčane ili socijalne pomoći, kao i dečjeg dodatka, pravo imaju i oni koji nisu korisnici, ali bi zbog finansiranja ovih usluga iz svog džepa, u konkretnoj stvari, vidno osiromašili. Pravo na besplatno zastupanje imaju i deca u postupcima pred sudom ili upravnim organom, žrtve porodičnog nasilja ili trgovine ljudima, azilanti, izbeglice, osobe sa invaliditetom...\nIzvor: Vebsajt Novosti, V. C. S., 02.10.2019.


Naslovna strana Prava iz socijalnog osiguranja Prava iz zdravstvenog osiguranja Zdravstvena zaštita u inostranstvu\nОsigurana lica mogu koristiti zdravstvenu zaštitu u inostranstvu, u slučaju privremenog ili stalnog boravka, u skladu sa međunarodnim ugovorima o socijalnom osiguranju, odnosno Zakonom.\nU slučaju da je osiguranik upućen u zemlju sa kojom nije zaključen međunarodni ugovor o socijalnom osiguranju on ima pravo na korišćenje zdravstvene zaštite ako je:\nzaposlen u domaćem ili mešovitom privrednom društvu, ustanovi, drugoj organizaciji ili kod preduzetnika (detaširani radnici);\nzaposlen u domaćinstvu domaćeg državljanina na službi u toj zemlji, kod međunarodnih i stranih organizacija, odnosno poslodavaca;\nna školovanju, stručnom usavršavanju ili specijalizaciji i\nna službenom putu.\nNavedena lica, za vreme boravka u inostranstvu, imaju pravo na korišćenje zdravstvene zaštite samo u slučaju hitne medicinske pomoći, a isti obim prava obezbeđuje se i članovima njihove porodice.\nZdravstvena zaštita u inostranstvu obezbeđuje se osiguranim licima na osnovu Potvrde o korišćenju zdravstvene zaštite u inostranstvu.\nU skladu sa Zakonom, potvrda o korišćenju zdravstvene zaštite važi do isteka vremena za koji je izdata, a najduže za period od 12 meseci od dana izdavanja (u slučaju upućivanja radnika u inostranstvo), odnosno za period od 90 dana od dana izdavanja ( u slučaju privatnog boravka u inostranstvu).\nČlan uže porodice osiguranika koji boravi sa osiguranikom u inostranstvu koristi zdravstvenu zaštitu pod istim uslovima pod kojima zdravstvenu zaštitu koristi i osiguranik.\nČlanom 53. Zakona definisani su pojmovi hitne medicinske pomoći i neophodne zdravstvene zaštite.\nHitna medicinska pomoć je neposredna – trenutna medicinska pomoć koja se pruža da bi se izbeglo dovođenje osiguranog lica u životnu opasnost, odnosno nepopravljivo ili ozbiljno slabljenje ili oštećenje njegovog zdravlja ili smrt, odnosno medicinska pomoć koja se pruži u toku od 12 sati od momenta prijema osiguranog lica da bi se izbegao očekivani nastanak hitnog mediciskog stanja.\nNeophodna zdravstvena zaštita obuhvata zdravstvenu zaštitu koja je odgovarajuća, odnosno potrebna za dijagnostiku, odnosno lečenje bolesti ili povreda osiguranog lica, koja je u skladu sa standardima dobre medicinske prakse u zemlji i koja nije pružena, na zahtev osiguranog lica ili zdravstvenog radnika, radi stavljanja osiguranog lica u povoljniji položaj u odnosu na druga osigurana lica, odnosno radi sticanja posebnih koristi za zdravstvenu ustanovu, privatnu praksu ili zdravstvenog radnika.\nU skladu sa propisima iz zdravstvenog osiguranja hitnu i neopohodnu zdravstvenu zaštitu utvrđuju stručno-medicinski organi u postupku ostvarivanja prava (lekarske komisije).\nZa vreme privremenog (najčešće turističkog) boravka u inostranstvu osiguranim licima se obezbeđuje zdravstvena zaštita u skladu sa odredbama međunarodnih ugovora o socijalnom osiguranju pod uslovom da sa tom zemljom postoji zaključen ugovor o socijalnom osiguranju.\nProcedura utvrđena Zakonom predviđa prethodnu proveru zdravstvenog stanja osiguranih lica. Na osnovu izvoda iz zdravstvenog kartona osiguranog lica, koji se vodi kod izabranog lekara opšte prakse i stomatologije, nadležna lekarska komisija Republičkog fonda za zdravstveno osiguranje daje nalaz, mišljenje i ocenu na osnovu koje se osiguranom licu izdaje potvrda o korišćenju zdravstvene zaštite u inostranstvu.\nOsigurano lice koje se nepridržava propisane procedure ne može ostvariti pravo na naknadu troškova koji su nastali korišćenjem hitne medicinske pomoći za vreme boravka u inostranstvu izuzev ako je međunarodnim ugovorom predviđena mogućnost naknadnog izdavanja potvrde o korišćenju zdravstvene zaštite u inostranstvu. Tada se, u naknadnom postupku, sprovodi procena njegovog zdravstvenog stanja pre odlaska u inostranstvo i nastali troškovi zdravstvene zaštite se naknađuju, uz učešće osiguranog lica od 5% od ukupnih troškova.\nU okviru prava na zdravstvenu zaštitu osiguranim licima se obezbeđuje i upućivanje na lečenje u inostranstvu. Osigurana lica mogu biti upućena na lečenje u inostranstvo u slučajevima kada njihovo zdravstveno stanje zahteva lečenje oboljenja, stanja ili povrede koje se ne mogu uspešno lečiti u Republici Srbiji, a u zemlji u koju se upućuje postoji mogućnost za uspešno lečenje.\nUslovi, način i postupak upućivanja na lečenje u inostranstvo regulisani su Pravilnikom o uslovima i načinu upućivanja osiguranih lica na lečenje u inostranstvo.


Pokrajinsko takmičenje u pružanju prve pomoći - Ozon Media\nSremska Mitrovica – Crveni krst Sremska Mitrovica i Grad Sremska Mitrovica, u subotu, 01. juna su domaćini Pokrajinskog takmičenja u pružanju prve pomoći i realističkom prikazu povreda stanja i oboljenja. Pokrovitelj takmičenja je Veće AP Vojvodine i Crveni krst Vojvodine.\nJedna od osnovnih kompetencija Međunarodnog pokreta Crvenog krsta i Crvenog polumeseca, i aktivnosti po kojoj se prepoznaje organizacija Crvenog krsta je prva pomoć. Globalni cilj Crvenog krsta u oblasti prve pomoći je smanjenje posledica nesreća u smislu spasavanja života i smanjenja posledica povređivanja, kao i briga o ljudima u lokalnoj zajednici u smislu očuvanja zdravlja, smanjenja broja nesreća i povređivanja u saobraćaju, na radu, u sportu, u kući.\nPoznavanje mera prve pomoći i njihova primena od strane pojedinca koji se neposredno zadesi na mestu nesreće, može da smanji posledice povređivanja, a u ekstermnim situacijama i da spase ljudski život. Prvi minut nakon nesreće, u periodu do obezbeđivanja hitne medicinske službe često su kritični, jer su povređeni i oboleli prepušteni sebi i najbližoj okolini. Zato prva pomoć treba da bude dostupna svima i organizacije Crvenog krsta na svim nivoima ulažu napor da promovišu značaj poznavanja prve pomoći , kao deo opšte zdravstveme kulture svakog pojedinca.\nU dugoj tradiciji obuke i takmičenja u pružanju prve pomoći i realističkom prikazu povreda, oboljenja i stanja, Crveni krst Vojvodine drugi put, nakon 20 godina, organizuje Pokrajinsko takmičenje u prelepom ambijentu carskog Sirmijuma.\nOčekuje se učešće oko 30 ekipa iz gradova i opština Vojvodine, sa ukupno oko 1000 posetilaca i takmičara (učenici viših razreda osnovnih i srednjih škola).\nEkipe će stečena znanja i veštine u pružanju prve pomoći prezentovati na takmičarskim poligonima i supozicijama koji će biti postavljeni u užem centru grada i Gradskom parku. U slučaju loših vremenskih prilika poligoni će biti postavljeni u: OŠ “B.P.Pinki“, STŠ “Nikola Tesla“ i Prehrambenoj, šumarsko-tehničkoj školi.\nCrveni krst Sremska Mitrovica poziva sugrađane da proprate ovu, jednu od najvećih manifestacija na nivou Crvenog krsta Srbije, dajući time podršku mladim članovima ekipa prve pomoći , koji dolaze iz različitih krajeva Vojvodine.\nProtokolom takmičenja je predviđeno:\n– 08:00 do 09:00 dolazak takmičara i gostiju ispred PSC „Pinki“ – 09:30 do 10:00 defile svih učesnika takmičenja od PSC „Pinki“ do Trga „Ćire Milekić“(ulica Svetog Dimitrija)\n– 10:00 časova postrojavanje i otvaranje takmičenja na Trgu „Ćira Milekić“\n– 10:30 časova prezentacija prve pomoći najmlađih „petlića“\n– 11:00 početak takmičenja i odlazak ekipa na radne i zabavno edukativne poligone\n– od 11:00 do 16:00 časova tekmičenje na radnim poligonima\n– 16:30 postrojavanje ekipa na trgu „ Ćira Milekić“, proglašenje pobednika , dodela nagrada\n– 17:00 časova zatvaranje takmičenja.\nRenoviran hotel “Srem”, u planu izgradnja spa centra i karting staze


BESPLATAN 7-MINUTNI TEST ZA DAME: Saznajte da li vas čeka sjajna budućnost u IT-ju - Zena.rs\nBESPLATAN 7-MINUTNI TEST ZA DAME: Saznajte da li vas čeka sjajna budućnost u IT-ju\nMnoge dame izbegavaju ovu industriju, jer se plaše da je to oblast koja je isključivo za muškarce. Međutim, reč je o predrasudi zbog koje mnogi potencijali ostaju neiskorišćeni. Istina je da su žene i te kako tražene u ovoj oblasti i da ih poslodavci veoma cene zbog njihove analitičnosti, kreativnosti i načina razmišljanja. Umesto da dopustite da vas predrasude zaustave, rešite kratak test i saznajte da li imate budućnost u ovoj profitabilnoj oblasti.\nTest Foto: Promo\nSigurno ste čule da IT stručnjaci sjajno zarađuju i sa lakoćom dolaze do posla. Verovatno ste videle i mnoge od njih kako rade iz kafića, parka, od kuće ili u kancelarijama opremljenim prostorijama za zabavu i razonodu. A možda ste im ovog kišnog leta i pomalo zavidele dok ste gledale njihove slike sa egzotičnih destinacija. Kada na to dodate da su znanja neophodna za ovladavanje ovim veštinama svima dostupna i da ih je moguće steći i za manje od godinu dana školovanja, jasno je da je karijera u IT-ju veoma primamljiva.\nVerovatno ste i same razmišljale o tome da savladate veštine programiranja, dizajna ili IT administracije, ali ono što mnoge dame sprečava da se posvete realizaciji svojih snova jeste jedno pitanje na koje nemaju odgovor: Da li je posao u IT industriji baš za mene?\nPogrešan izbor karijere ne samo da može da vas osudi na posao koji ne volite ili u kome niste uspešne već vam i oduzima vreme od posvećivanja nečemu u čemu biste zaista bile dobre, kao i sjajno plaćene.\nRešite besplatan testi otkrijte da li je to pravi izbor za vašu karijeru.\nVaši odgovori biće pažljivo analizirani i za samo 24 časa na imejl će vam stići kompletna besplatna stručna procena, koja će vam pomoći da preduzmete pravi korak za svoj profesionalni razvoj.\nKarijerni testovi vam pomažu da otkrijete svoje skrivene talente.\nTestovi za orijentaciju u karijeri veoma su popularni u razvijenim zemljama: oni vas usmeravaju pokazujući u kojim biste oblastima bili najuspešniji.\nŽene traženije od muškaraca u IT industriji\nŽene u IT industrijiFoto: Promo\nRaditi posao koji donosi veliku zaradu i druge beneficije je sjajno. Raditi takav posao a da vam pritom ide od ruke – još je bolje. Testovi upravo treba da vam otkriju poslovnu oblast u kojoj biste bile finansijski i profesionalno najzadovoljnije.\nNakon 7-minutnog besplatnog testauvidećete da li u vama leži IT heroina koju svi traže, ali i koje IT oblasti najbolje odgovaraju vašem senzibilitetu i potrebama.\nNakon preuzimanja izveštaja, sa lakoćom ćete moći da odlučite da li su PHP, Java, Windows, IOS ili Android oblasti u kojima ćete ostvariti svoj uspeh.\nŽene u IT-ju traženije su od muškaraca, a plate koje zarađuju su nekoliko puta veće od prosečnih.\nČak i ako nikad niste razmišljale o karijeri u IT sektoru, ovaj test može otkriti vaše skrivene talente i neostvarene potencijale. Sledeći podaci će vas svakako uveriti da je karijera u IT-ju pravi izbor za dame.\nIako je IT dugo važio za sektor u kome preovlađuju muškarci, prema poslednjim istraživanjima, žene stručnjaci su traženije od muškaraca. Tome su doprinele svetski poznate i uspešne dame: Sheryl Sandberg, Susan Wojcicki, Marissa Mayer ili Angela Ahrendts, koje se nalaze na vodećim pozicijama u kompanijama kakve su Facebook, Apple i YouTube. Njihov primer inspiriše mnoge devojke da se posvete ovoj profitabilnoj karijeri.\nPoslednji izveštaji i procene govore da su zarade onih koji rade u IT-ju nekoliko puta veće od prosečnih, i to već na samom početku karijere, dok je plata koju možete ostvariti kao programerka sa iskustvom do nekoliko hiljada evra mesečno.\nProsečna plataFoto: Promo\nPoslodavci u IT sektoru cene šta znate da uradite\nIstraživanja pokazuju da mnogi poslodavci kod nas i u svetu, umesto fakultetske diplome, od IT stručnjaka traže, pre svega, razvijenu sposobnost rešavanja problema i analitičko razmišljanje, nešto u čemu su dame posebno uspešne.\nPoslodavci, takođe, veoma cene škole za informacione tehnologije u kojima se na brz i efikasan način stiču veštine za rad. Mnogi IT stručnjaci u svetu završili su slične škole koje garantuju velike rezultate: više od 73% onih koji su pohađali ovakve škole nakon završetka je pronašlo posao kod njih.\nDobra vest za sve dame koje se odluče za karijeru u IT sektoru: znanja i veštine su brzo dostupni, a uz kvalitetne predavače i praktičan rad, samo vas 12 meseci deli od mogućnosti da radite u najplaćenijoj industriji današnjice.\nVreme je da se upoznate sa svojim potencijalima. Odvojte samo 7 minuta i saznajte da li ste vi nova IT superžena.


NATO ima ograničene resurse za odbijanje pretnji terorizma - 18.11.2015, Sputnik Srbija\nNATO ima ograničene resurse za odbijanje pretnji terorizma\nNATO poseduje veoma ograničene resurse za odbijanje pretnji terorizma, čime se i objašnjava odsustvo obraćanja Francuske za pomoć Alijansi nakon terorističkog... 18.11.2015, Sputnik Srbija\nMoze li NATO protiv terorista?? pa gde to ima,teroristi da se bore protiv terorizma???\nvesti, svet, francuska, nato\n© Flickr / Antonio C.Nato zastave\nNATO poseduje veoma ograničene resurse za odbijanje pretnji terorizma, čime se i objašnjava odsustvo obraćanja Francuske za pomoć Alijansi nakon terorističkog napada, rekao je stalni predstavnik Rusije pri NATO-u Aleksandar Gruško.\n18 Novembar 2015, 11:20\n„NATO ima ograničene resurse za pariranje pretnjama terorizmom. NATO, kako je poznato, kao organizacija praktično ne učestvuje u kontraterorističkim akcijama i pre svega, pitanja borbe sa terorizmom verovatno se odnose na kompetencije unutrašnjih organa“, rekao je Gruško.\nPrema njegovim rečima, poznato je samo za jedan slučaj upotrebe Petog člana Vašingtonskog dogovora.\n„To se dogodilo 11. septembra 2001. godine, pri čemu inicijatori upotrebe petog člana nisu bile SAD koje su nastradale od terorističkog napada, već evropski saveznici. I u tehničkom smislu upotreba ovog člana je bila izražena kroz ’Avaks‘ (AWACS, Avijacioni kompleks radio-otkrivanja i navođenja), kojim zemlje NATO-a zajedno upravljaju u Sjedinjenim Državama za patroliranje vazdušnim prostorom u ovoj zemlji“, naveo je Gruško.\nRanije se Francuska obratila EU za pomoć zbog napada terorista u Parizu. Prema rečima šefice diplomatije EU Federike Mogerini, ministri odbrane svih zemalja EU su spremne da pruže pomoć francuskim vlastima.\n18 Novembar 2015, 19:39


TI: Usvajanja Zakona o sukobu interesa zarobljeno političkim i ličnim interesima – Prva Smjena\nRedakcija\t18 Apr 2018\nIako je Prijedlog Zakona o sprečavanju sukoba interesa u institucijama BiH upućen u parlamentarnu proceduru još u oktobru 2017., on još uvijek nije usvojen ni u prvom čitanju.\nSarajevo, 17. april 2018.– Prijedlog zakona o sprečavanju sukoba interesa u institucijama Bosne i Hercegovine upućen je u oktobru 2017. u parlamentarnu proceduru na usvajanje, kao inicijativa osam zastupnika Predstavničkog doma Parlamentarne skupštine BiH. Međutim, Ministarstvo pravde BiH nikada nije dostavilo mišljenje o Prijedlogu, koje je zatražila Ustavnopravna komisija, iako je ono sačinjeno i većnekoliko puta je skidano sa dnevnog reda Vijeća ministara.\nNaime, Ustavnopravna komisija Predstavničkog doma PSBiH, zatražila je još u decembru 2017. mišljenja Ministarstva pravde BiH, Centralne izborne komisije i Agencije za prevenciju korupcije i koordinaciju borbe protiv korupcije o Prijedlogu zakona. CIK BiH i APIK su svoja mišljenja dostavili, no mišljenje Ministarstva pravde još uvijek nije ni razmatrano na Vijeću ministara, niti je dostavljeno Komisiji. Ustavnopravna komisija ovo navodi kao razlog zbog kojeg o Prijedlogu još uvijek nije glasano, te je na posljednjoj sjednici, održanoj 16. aprila donijela zaključak da od Predstavničkog doma PSBiH zatraži da Vijeće ministara BiH, najduže u roku od 30 dana, dostavi mišljenja, iako ni prvobitni rok nije ispoštovan, zbog čega ga je Predstavnički dom produžio, ali bez vremenskog ograničenja.\nTransparency International u BiH smatra da su i zakonodavci, i Vijeće ministara, ovakvim pristupom pokazali da nema istinske volje da se ovaj Zakon unaprijedi, te da se i same zakonodavne procedure koriste kako bi se izbjeglo usvajanje novog zakona, kojim bi se, između ostalog, uspostavilo nezavisno tijelo za primjenu zakona i kontrola imovinskih kartona.\nTI BiH takođe podsjeća na nedavno blokiranje rada sadašnje Komisije za odlučivanje o sukobu interesa, koja u dva navrata nije mogla, zbog međustranačkih dogovora, sastaviti kvorum i odlučivati o sukobu interesa Dragana Čovića, a čiji će rad i u narednom periodu biti onemogućen zbog činjenica da jedan od njenih članova – bivši zamjenik direktora APIK, Dragan Anđelić – više ne obnaša tu funkciju. Kroz ove primjere su se pokazali svi nedostaci sadašnjeg Zakona o sukobu interesa i nemogućnost Komisije, sastavljene većinom od parlamentaraca, da djeluje efikasno i nezavisno. Međutim, umjesto da ovo posluži kao podstrek za što hitnije usvajanje novog zakona, njegovo usvajanje se i dalje opstruiše, a institucije se koriste kao paravan za zaštitu ličnih i političkih interesa.\nTI BiH stoga ponovo apeluje na Predstavnički dom PSBiH i Vijeće ministara da otklone prepreke, koje samo služe kao izgovor za neusvajanje novog Zakona o sukobu interesa, te tako pokažu spremnost za unapređenje sopstvene odgovornosti prema građanima.\nCIN: Sutkinja Fazlagić raskućila žrtve holokausta\nRedakcija 26 Apr 2019


“Moskva izmišlja da većina građana CG podržava SPC” – Press Portal\n“Moskva izmišlja da većina građana CG podržava SPC”\nPonovo iz Moskve stižu izjave, u kojima se odomaćila riječ “sramota”. Riječ koja najbolje odgovara onome što čine predstavnici i svetovne i duhovne vlasti Rusije, nastavljajući sve otvorenije da se miješaju u unutrašnje stvari Crne Gore, uz grubo klevetanje šefa prijateljske države, navodi se u reagovanju Kabineta predsjednika Crne Gore.\n“Ne mogu da sakriju ustvari koliko ih boli, kako kažu, ‘takozvana’ evroatlantska orijentacija Crne Gore. Ali im ne smeta što su srpski patrijarh i srpski mitropolit dostavljeni na Cetinje helikopterom NATO snaga, prikriveni pancir ćebetom”, navode u saopštenju.\n“Kad već toliko pričaju o sramoti – zaista sramota za jednu tako veliku, značajnu zemlju, kako se ophodi prema Crnoj Gori i njenom predsjedniku. Istorija će one koji su za to odgovorni smjestiti upravo na te stranice”, zaključili su u saopštenju.